Башҡортостан Президенты Великобританияның рәсми делегацияһы менән осрашты // Иҡтисад | новости башинформ.рф\nБашҡортостан Президенты Великобританияның рәсми делегацияһы менән осрашты\n10:52, 8 ноября 2013 Иҡтисад\nБашҡортостан Президенты Рөстәм Хәмитов Великобритания рәсми делегацияһы ағзалары менән осрашты. Делегация составына Великобританияның Рәсәйҙәге Илселеге, Великобританияның Екатеринбургтағы Генераль консуллығы һәм 18 иң ҙур компанияһы вәкилдәре ингән. Улар араһында – Deloitte & Touche CIS, Ernst & Young, KPMG, Pilz Automation Technology Safe, GlaxoSmithKline, ICHARM и Aggreko.\nБритания компанияларын презентациялау барышында Рөстәм Хәмитов, Башҡортостанда уңышлы инвестиция климаты булдырылған, тип билдәләне. Дөйөм алғанда, республикала 110-дан ашыу проект тормошҡа ашырыла, уларҙың дөйөм хаҡы 21 миллиард долларға етә.\n— Беҙ инвесторҙарға бик ҙур льготалар бирәбеҙ, административ барьерҙарҙы мөмкин тиклем кәметергә тырышабыҙ. Һәм был һиҙелерлек һөҙөмтә бирә, — тине Башҡортостан Президенты.\nРөстәм Хәмитов фекеренсә, Башҡортостан предприятиеларының Британия компаниялары менән хеҙмәттәшлеге ярайһы уҡ әүҙем үҫешә. Мәҫәлән, былтыр Башҡортостан менән Великобритания араһында тауар әйләнеше 150 миллион долларҙан ашып китте, был сумманың 90 проценты самаһы – беҙҙең экспорт, башлыса, нефть һәм нефть продукттары.\nАртабан хеҙмәттәшлек өсөн варианттар сифатында Башҡортостан Президенты нанотехнология, юғары аныҡлыҡта металл эшкәртеү мөмкинлеге биреүсе станоктар етештереү һәм һаулыҡ һаҡлау кеүек йүнәлештәрҙе тәҡдим итте.\n— Һис шикһеҙ беҙҙә инглиз телен өйрәнеүгә ҙур иғтибар бирелә, был йүнәлештә лә эште әүҙемләштерергә кәрәк, — тине Рөстәм Хәмитов.\nОсрашыуҙа Великобританияның Рәсәйҙәге Илселеге башлығы урынбаҫары Денис Киф билдәләүенсә, Великобританияның эшлекле даирәләре сәфәре «Башҡортостан менән Великобритания араһында коммерция мөнәсәбәттәрен юлға һалыуға ярҙам итәсәк».\n— Великобритания Хөкүмәте халыҡ-ара сауҙа бәйләнештәрен артабан үҫтереүҙе үҙ өҫтөнлөктәренең береһе тип иҫәпләй. Төбәкте беҙ осраҡлы ғына һайламаныҡ. Беҙ, Башҡортостан – иҡтисади ҡеүәте һәм халыҡ-ара бизнес өсөн мөмкинлектәре яғынан Рәсәйҙең иң мөһим төбәктәренең береһе, тип иҫәпләйбеҙ. Великобритания иҡтисадтың төрлө өлкәһендә хеҙмәттәшлек итергә әҙер. Был сәфәр Британия һәм Башҡортостан компаниялары араһында иҡтисади мөнәсәбәттәрҙе үҫтереүгә булышлыҡ итер, тип ышанам.\nВеликобританияның Екатеринбургтағы Генераль консулы Нил Сэмпл фекеренсә, партнерлыҡ хеҙмәттәшлеген әүҙем үҫтереүгә «республикалағы эшлекле климаттан бигерәк, Башҡортостан тураһында мәғлүмәт етешмәүе» ҡамасаулай.\n— Беҙҙең бурыс был мәғлүмәтте Британияның мөмкин тиклем күберәк бизнесмендарына еткереүгә ҡайтып ҡала, — тип билдәләне Нил Сэмпл.\n— Беҙ Великобританияның эшлекле даирәләр вәкилдәре республикабыҙҙа тағы ла күберәк булыуы яҡлыбыҙ, — тип Генконсулды хупланы Рөстәм Хәмитов.\nТеги: тышҡы бәйләнештәр,великобритания,хеҙмәттәшлек


Мусор, гудбай | ГТРК «Башкортостан» — Новости Уфы и РБ\n26 июня 2019 — 18:22 ГТРК «Башкортостан»\nДоньяны үҙгәрткең килһә, үҙеңдән башла. Өфөлә “Мусор, гудбай” проекты активистары ике йыл дауамында сүп-сар йыйып, сорттарға айырып эшкәртеүгә тапшыра. Һуңғы ярты йыл эсендә генә экологтар бер-нисә тонна сүп-сар йыйған. Тимур һәм Гөлназ ике йыл дауамында көндә эш ваҡытынан һуң халыҡтан сүп-сар йыя. Активистар билдәләүенсә, сеймалды бер урынға түккәнсе, сорттарға айырып, ҡабаттан эшкәртеүгә ебәреү күпкә отошлораҡ һәм файҙалыраҡ. “Мусор, гудбай” проекты активистары бер аҙна эсендә уртаса 100-гә яҡын адресты йөрөп сыға. Май айында ғына улар 3 тоннанан ашыу сеймал йыя. Белгестәр билдәләүенсә, дөйөм контейнерҙарға түгелгән сүп-сарҙың яҡынса 70% эшкәртергә мөмкин. Халыҡтан йыйылған сүп-сарҙы активистар сорттарға бүлеп, айырым тоҡтарға тултыра. Улар араһында пластмасса, целлофан пакеттар, шешәләр һәм башҡа төрлө сеймал. Кәрәрәкле ауырлыҡ йыйылғас, уны махсус урынға тапшыралар. Теүәл ике йыл элек башланған хеҙмәт менән хәҙер йөҙәрләгән кеше ҡуллана. Һәм ҡыҙыҡһыныусылар һаны йылдан йыл арта бара. Бар кәрәкле мәғлүмәтте, интернет селтәрендә “Мусор, гудбай” тигән рәсми сәхифәлә табырға мөмкин.


Ҡояшты кем ҡабыҙа? » Журнал\nЖурнал для детей » Тылсымлы һандыҡ » Әкиәттәр » Ҡояшты кем ҡабыҙа?\nҠояшты кем ҡабыҙа?\nБаҫылды : 4-12-2017, 15:39 |\n"Аҡбуҙат"та баҫылған: 09-2017\nИсеме: Ҡояшты кем ҡабыҙа?\nАвтор: Гөлнур ҠОРБАНОВА\nРәссам: Рәссам Майя ҠӘЙҮМОВА\nҠояшты кем ҡабыҙа\nЙәшәгән, ти, булған, ти, Һоробай исемле айыу балаһы. Бер көндө ҡараңғы төшөп, йоҡларға ваҡыт еткәс, Һоробай ятырға теләмәгән. Әсәһенә ул:\n— Әсәй, минең урамда уйнағым килә, ләкин унда ҡараңғы. Ҡояшты ҡабыҙып бирсе, — тигән.\n— Ҡояшты ҡабыҙа алмайым, улым. Ул бит бейектә, — тигән әсәһе.\n— Әсәй! Ҡабыҙып би-и-ир! — тип илай башлаған иркә айыу балаһы. Бик оҙаҡ илаған Һоробай. Ләкин күпме генә илаһа ла, әсәһе уға ҡояшты ҡабыҙа алмаған. Уның илауына күршелә йәшәүсе ҡуян ҡыҙы Йүгерек уянған.\n— Эй, Һоробай, ниңә илайһың? — тип һораған Йүгерек.\n— Ҡояш булмағанға илайым, — тип яуап биргән айыу малайы.\n— Илама, дуҫым! — тигән Йүгерек. — Ҡояшты ҡабыҙыу өсөн, әйҙә, оҙон баҫҡыс яһайбыҙ ҙа күккә менәбеҙ. Һоробай шатланып, илауҙан туҡтаған. Шунан һуң улар икәүләп бик оҙон баҫҡыс яһағандар.\nШул баҫҡыс буйлап Һоробай ҙа, Йүгерек тәбейеккә менеп ҡараған, ләкин береһенең дә ҡояшҡа буйы етмәгән.\nШул ваҡыт уларҙы терпе балаһы Сәнскәк күреп ҡалған.\n— Эй, Һоробай, Йүгерек! Төн уртаһында нишләп йөрөйһөгөҙ? — тип һораған Сәнскәк.\n— Ҡояшты ҡабыҙырға теләйбеҙ! — тип яуап биргән айыу малайы менән ҡуян ҡыҙы.\n— Ҡояшты бит бер кем дә ҡабыҙмай! Ул үҙе ҡабына! — тип көлгән Сәнскәк. — Ҡояшты күрергә теләһәгеҙ, әйҙәгеҙ, бергәләп уны саҡырайыҡ! Һоробай, Йүгерек һәм Сәнскәк өсөһө бер тауыштан: «Ҡояш, сыҡ, сыҡ, сыҡ! Ҡояш, ҡабын, ҡабын, ҡабын!» —тип ҡысҡырырға тотонғандар. Ләкин күпме генә саҡырһалар ҙа, ҡояш күренмәгән.\nУларҙың ҡысҡырғанын ағаста ултырған Ябалаҡ ишетеп ҡалған.\n— Һу-һу-һу! Кем төндөң тыныслығын боҙоп йөрөй? — тигән ул асыулы тауыш менән.\n— Был беҙ — Һоробай, Йүгерек һәм Сәнскәк. Беҙгә ҡояш кәрәк! — тип яуаплаған йәнлектәр.\n— Эй, Ябалаҡ ағай! Ҡояшты кем ҡабыҙа икән, белмәйһеңме? — тип һораған Һоробай.\n— Беләм, — тигән Ябалаҡ.\n— Белһәң, әйт әле, зинһар! — тип ҡыуанған Йүгерек.\n— Ҡояшты ҡабыҙыусы ла, һүндереүсе лә — Аллаһы Тәғәлә, — тип яуап биргән Ябалаҡ.\n— Шулаймы ни? — тип аптырашҡан йәнлектәр.\n— Эйе, — тигән Ябалаҡ.\nБыл һүҙҙәрҙе ишеткәс, Сәнскәк илап ебәргән:\n— Ҡояшты ҡабыҙыусы бөгөн йоҡлап ҡалһа, нишләрбеҙ икән?\n— Тыныслан, Сәнскәк, Аллаһы Тәғәлә бер ҡасан да йоҡламай, — тигән Ябалаҡ.\n— Бер ҡасан дамы ни?! — тип аптырашҡан өс дуҫ.\n— Эйе, бер ҡасан да. Бына бөгөн дә ул үҙе теләгән ваҡытта ҡояшты ҡабыҙыр. Барығыҙ, өйҙәрегеҙгә ҡайтып, тынысланып, йоҡларға ятығыҙ! — тигән Ябалаҡ йылмайып.\nБыл һүҙҙәре өсөн Ябалаҡҡа рәхмәт әйтеп, Һоробай, Йүгерек һәм Сәнскәк өйҙәренә ҡайтып киткәндәр.\nРәссам Майя ҠӘЙҮМОВА


«Киске Өфө» гәзитенең сайты - АУЫЛДАРҘА ХӘМЕР ҺАТЫУСЫЛАРҒА - 2016 - Мәҡәләләр\nҺаумыһығыҙ, беҙҙең эскесе ирҙәребеҙҙе, улдарыбыҙҙы һәм ейәндәребеҙҙе көтөп, төн йоҡоларығыҙҙы йоҡламай, тәүлектең ҡайһы ваҡытында килһәләр ҙә, әрләмәй, һуҡранмай, ҡапҡа-ишектәрегеҙҙе йылмайып асыусы араҡы, көмөшкә һатыусылар!\nБеҙ, бер төркөм ҡатын-ҡыҙ, хәмер һаҙлығынан сыға алмағандарҙың әсәләре һәм хәләлдәре, һеҙҙе "Киске Өфө" гәзите аша үҙебеҙҙең шәхси тормошобоҙ һәм тотош ауылыбыҙҙың аяныслы хәле менән таныштырып китергә булдыҡ. Бәлки, аңларһығыҙ. Тәүбәгә килерһегеҙ. Был донъяла һеҙгә байлыҡтан башҡа бер ни кәрәк түгеллеген күптән аңлағанбыҙ, ысынлап та, эскеселәр килеп торһа, кеҫәгеҙгә аҡса инеп торһа, һеҙгә шул еткән. Беҙҙең ирҙәребеҙ, улдарыбыҙ ише "йәшел йылан" менән дуҫ булыусылар һаны артһа, тағы ла ҡыуанаһығыҙ, ә бына тап һеҙҙең арҡала ауылдың йәше-ҡарты ҡырылыуында эшегеҙ ҙә юҡ.\nАна шул көмөшкә һатып тапҡан аҡсағыҙға балаларығыҙ, ейәндәрегеҙ хан һарайындай йорттар төҙөп бөттө, ҡыйбатлы машиналарҙа елдерә, университеттарҙа уҡый. Шулай булмай ни, беҙҙекеләрҙең эшләп тә, урлап та алған аҡсаларының һәр тиненә саҡлы һеҙҙең кеҫәгә төшә бит. Ерәнмәй тотоноғоҙ, улар беҙҙең күҙ йәштәренә йыуылған иң таҙа аҡсалар! Өйҙәге картуф, май-шәкәрҙе, туҡмас-ярмаларҙы ла ҡуш ҡуллап алаһығыҙ. Беҙ ни, ашамай ҙа торабыҙ! Ризыҡ ҡынамы ни, хатта ҡаҙан, кәстрүл, һыу һауыттарына, яҫтыҡ-мендәрҙәргә лә алыштырып бирәһегеҙ ул "йәшел йылан" ағыуын. Эскесегә ни, донъя киң - үҙ өйөндә әйбер бөтһә, кешенекен урлай, буш торған йорттарҙы "таҙарта".\nАуылда йәшәһәгеҙ ҙә, ҡаланан күрмәкселер, уңайлы шарттар ҙа булдырғанһығыҙ хәмер һөйөүселәр өсөн. "Доставка", йәғни урынға килтереп биреүҙе ойошторғанһығыҙ. Уңайлы бит, 30-50 һумыңды артығыраҡ түләһәң, шешә өҫтәлгә үк килеп ултыра. Залог итеп телефондарын, документтарын алып ҡалаһығыҙ, бала аҡсаһы күскән банк карталары ла һеҙҙең ҡулдарҙа, уларҙың кодтарын күптән ятлап бөткәнһегеҙ инде. Хатта ауылдаштарҙы һуңғы юлға оҙатҡанда бирелгән хәйер аҡсалары ла һеҙгә барып эләгә. Ауылда хәмер һатып ятыусылар булмаһа, уны район үҙәгенә йә ҡалаға барып ала алмаҫтар ине, сөнки унда араҡыны әйбергә алыштырып та, көтәсәккә лә бирмәйҙәр!\nҺеҙ иһә, балалар аҡсаһы йә пенсия килгән көндө эскеселәрҙе емтек тирәләй әйләнеп осҡан ҡарсыға шикелле ҡарауыллайһығыҙ. Ауылыбыҙҙа мәсет тә бар, тик унда йөрөп, аят-доғалар уҡып, йәштәргә аҡыл, өгөт-нәсихәт биреп ултырыр урынға, оло йәштә булһағыҙ ҙа, һеҙ ауылдаштарығыҙҙы "ҡырыу" юлын һайлағанһығыҙ. Ана, уларҙың күпмеһе тап ана шул эскелек арҡаһында баҡыйлыҡҡа күсте. Бында һеҙҙең дә өлөшөгөҙ ҙур, хәмер һатыусылар! Бәхетле тормош көткән ғаиләләр тарҡалды, сабыйҙар етем ҡалды, тотош нигеҙҙәре янып, ҡасандыр тормош гөрләп торған ихаталар урынында ҡоро ер ятып ҡалды. Ниңә интегеп ҡайҙалыр эшләп торорға, айына 30-40 мең аҡса кеҫәгә былай ҙа инеп ята, тип кенә ебәргән һүҙҙәрегеҙ беҙгә лә килеп етә. Яҡындарыбыҙҙы хәмер ҡоллоғонан сығарырға көсөбөҙ етмәй, төшөнкөлөккә бирелгән саҡтарҙа башта бер генә уй әйләнә: әгәр һеҙ булмаһағыҙ, ауылдарҙың хәле нисегерәк булыр ине икән? Моғайын да, төҙөк, матур донъялар ҙа, бәхетле кешеләр ҙә күберәк булыр, тыуған ауылыбыҙға бөтөү ҡурҡынысы янамаҫ, беҙҙең ейәндәребеҙ, уның олатаһы эсеп үлде, өләсәһе ғүмере буйы араҡы һатты, тигән һүҙ ҙә күтәрмәҫтәр ине.\nКеше рәнйешенән дә ҡурҡмайһығыҙ бит, исмаһам! Беҙҙең күҙ йәштәребеҙ төшмәй ҡалмаҫ! Етем ҡалған сабыйҙарҙың, толдарҙың йәштәренән ҡурҡығыҙ! Улар илаһа, ер-һыу илар, ти халыҡ. Уйланығыҙ! Элек йәштәр ауыл аҡһаҡалдарына кәңәшкә килер булған, әле иһә... хәмер һатып алырға йөрөй. Олоһо тәртипле илдең йәштәре лә аҡыллы булыр, тигән һүҙ бар. Ауылдарҙың киләсәге тик йәштәр ҡулында. Киләсәктә улы ҡайтып, атай тупһаһын тапмаһа, олатай тип әйтерлек кешеһе булмаһа, нисек аяныс буласаҡ! Уйланығыҙ, аҡылығыҙға килегеҙ, милләттең киләсәгенә балта сабып, үлем һатып ятмағыҙ!\nЯҙылған: 20.09.16 | Ҡаралған: 709


Башҡортостанда юл фажиғәһендә зыян күргән ғаиләгә ярҙам кәрәк: ата-әсә йәрәхәтләнгән, ҡыҙҙары комала // Йәмғиәт | новости башинформ.рф\n18:11, 15 января 2019 Йәмғиәт\nӨФӨ, 2019 йыл, 15 ғинуар. /«Башинформ» мәғлүмәт агентлығы, Гөлфиә Акулова/.\nБашҡортостанда ҡот осҡос юл-транспорт ваҡиғаһында зыян күргән ғаиләгә ярҙам кәрәк. Ата-әсә һәм уларҙың ике балаһы йәрәхәтләнгән.\nАвария 13 ғинуарҙа Туймазы районында булған, өс автомобиль — Лада Калина, Hyundai Solaris һәм Toyota Corolla бәрелешкән. Беренсе машиналағы ике кеше урында һәләк булған, икенсеһендә Собханғол ауылынан ике ҡыҙҙары менән Яҡуповтар ғаиләһе ултырған. Уларҙың бөтәһе лә төрлө йәрәхәттәр алған, балалар хәүефһеҙлек ҡайышын эләктермәгән.\n«Башинформ» агентлығына ғаилә башлығы Венер Яҡупов һөйләүенсә, ошо шәмбе кисендә улар Туймазы районының Собханғол ауылынан Ҡандра ауылында йәшәгән ҡәйнәһенә ҡунаҡҡа китеп барған. Ҡаршыға сыҡҡан Лада Калина менән ҡапма-ҡаршы бәрелешкәндәр, шунан һуң уларҙы арттан килгән Toyota Corolla төкөгән. Автомобиль юлдан ситкән сығып осҡан. Ата-әсә һәм уларҙың балалары ныҡ йәрәхәтләнгән. 39 йәшлек ҡатындың хәүефһеҙлек ҡайышы тартылыуҙан нәҙек эсәге биш урындан тишелгән, терһәге һынған, ике умыртҡаһы сатнаған. Шул уҡ көндә уға операция яһағандар, әле ул хирургияла ята. 40 йәшлек ирҙең уң аяғы, ҡулы һынған, умыртҡаһы сатнаған. Алты йәшлек ҡыҙҙың ике аяғы һынған, балаға операция яһарға тейештәр. Айырыуса 13 йәшлек Диана зыян күргән. Ул башы менән бәрелгән, ярсыҡ мейе ҡабығына тейгән. Өфөнән килгән нейрохирургтар ярсыҡты алған, хәҙер үҫмер яһалма кома хәлендә. Табиптар уны баш ҡалаға күсереү өсөн хәленең тотороҡланыуын көтә.\n«Табиптар бер ниндәй ҙә фараз бирмәй, мейе зыян күргән бит, оҙайлы реабилитация кәрәк», — ти Венер.\nҒаилә вайымһыҙ булмаған кешеләрҙән баланы реабилитациялауҙа ярҙам күрһәтеүҙәрен үтенә. Карта беркетелгән телефон номеры: 8 (927) 305-34-75, картаның номеры 4276 0600 2178 6994, алыусы Венер Яҡупов.\nТеги: аҡса йыйыу, юл фажиғәһе


“Әсә һәм бала”ға –10 йыл\n28 Ноябрь 2019, 17:10\n2019 йылдың 29 ноябрендә Рәсәйҙә медицина хеҙмәте күрһәтеүсе төркөм үҙенең юбилейын билдәләй. “Әсә һәм бала” компанияһы бынан 10 йыл элек Башҡортостанда амбулатор клиника булараҡ асылғайны. Уның һөҙөмтәләре юғары була, шуға ла компания заманса, күп функциялы госпиталь төҙөү өҫтөндә уйлана башлай. Шулай итеп, 2014 йылдың октябрендә киң хеҙмәтләндереүсе медицина учреждениеһына әйләнә.\nЭшләү дәүерендә, компания Башҡортостанда һәм унан ситтә юғары репутацияға өлгәшә. Бында 5 380 бала табыу ҡабул ителә, 5 480 сабый донъяға килә, 6 350 ЭКО эшләнә, 1 миллиондан ашыу мөрәжәғәт алына. Һәр кем бында мотлаҡ медицина страховкаһы системаһы аша бер нисә йүнәлештә хеҙмәтләндерелә. Ғаиәлнең бөтә ағзаһы ла үҙ һорауына яуап таба ала.\n“Әсә һәм бала” медицина үҙәге быға тиклем күрһәтелмәгән хеҙмәттәр тәҡдим итә–генетик диагностика ҡуйыла, хәүеф төркөмөн асыҡлайҙар, уникаль операциялар эшләнә. Ауырлылар, яңы тыуған сабыйҙар өсөн МРТ ҡаралған.\nКомпанияның генераль директоры Марк Курцер билдәләүенсә, 10 йыл элек Башҡортостанда эш башлаған медицина үҙәге юғары сифатлы медицина ярҙамы күрһәтә. Ул ышанып килгән һәм мөрәжәғәт иткән һәр пациентҡа, бар тырышлығын һалып эшләгән коллективҡа рәхмәт белдерә.


«Тәбиғәт» предприятиеһы Өфөлә терегөмөшлө лампалар йыйыуҙы ойоштора // Йәмғиәт | новости башинформ.рф\n«Тәбиғәт» предприятиеһы Өфөлә терегөмөшлө лампалар йыйыуҙы ойоштора\n15:01, 17 апреля 2012 Йәмғиәт\nБашҡортостандың «Тәбиғәт» дәүләт унитар предприятиеһы 21 апрелдә «Минең ҡалам — минең өйөм» экологик акцияһы сиктәрендә Өфөлә энергия һаҡлаусы лампалар йыйыуҙы ойоштора.\n— Бөгөн бөтә ерҙә — фатирҙа, балалар баҡсаларында, мәктәптәрҙә, эштә лә энергия һаҡлаусы лампалар ҡулланабыҙ. Бындай лампаны сүп-сар үткәргес торбаға йәки контейнерға ташларға ярамағанлығын һәр кем белә, сөнки унда ағыулы матдә — терегөмөш бар. Шуға күрә бындай лампаларҙы тейешле тәртиптә утилләштерергә кәрәк, — тип иҫәпләй предприятиеның инженер-экологы Альбина Шәмсетдинова.\nУның әйтеүенсә, һәр өфөлө иҫке лампаларын бушлай тапшыра ала. Бының өсөн уларҙы Якутов исемендәге паркка, «Ҡашҡаҙан»ға йәки «Искра» кинокомплексы алдындағы майҙанға алып килергә кәрәк.\nЯкутов паркында халыҡтан терегөмөшлө лампалар йыйыусы махсус күсмә пункт – Башҡортостандағы берҙән-бер экомобиль эшләйәсәк. «Ҡашҡаҙан» паркында һәм «Искра» кинокомплексы алдындағы майҙанда ҡулланылған лампаларҙы йыйыу өсөн махсус контейнерҙар ҡуйыласаҡ.\n— Беҙ Өфө халҡын тәбиғәтте һаҡлау акцияһында ҡатнашырға саҡырабыҙ. Килегеҙ һәм боҙолған терегөмөшлө лампаларығыҙҙы тапшырығыҙ. Тирә-яҡ мөхитте һаҡлауға үҙ өлөшөгөҙҙө индерегеҙ, ҡалдыҡтарҙы айырып йыйыуға беренсе аҙымығыҙҙы эшләгеҙ, — тине Альбина Шәмсетдинова.\nАкция 14.00-дән 15.30-ға тиклем үтәсәк.


Әлимғолов Арыҫланбәк Арыҫланғәли улы — версиялар араһындағы айырма — Башҡорт Википедияһы\nӘлимғолов Арыҫланбәк Арыҫланғәли улы — версиялар араһындағы айырма\nӘлимғолов Арыҫланбәк Арыҫланғәли улы (үҙгәртергә)\n03:40, 20 июль 2018 версияһы\n53 байт өҫтәлгән , 3 года назад\n03:38, 20 июль 2018 версияһы (төҙәтеү)\n03:40, 20 июль 2018 версияһы (төҙәтеү) (кире алырға)\n1919 йылдың февралендә Стәрлетамаҡты ҡыҙылдар ала, 11 февралдә ҡала халҡы 80 ашыу кешене хөрмәтләп ерләй. Һәләк булған Федор Пищаев, Григорий Вишкин, Максим Евграфов, Семен Тихонов, Владимир Вдовин, Павел Агафоновтың кәүҙәләрен Ергәнгә алып ҡайтып, ерләйҙәр<ref>bibliografu.ru/archives/2796</ref>. А.Әлимғоловтың кәүҙәһен таныусы табылмай, ул Стәрлетамаҡта ерләнгән тип иҫәпләнә. Ләкин ғаиләлә уны [[Ергән]] урыҫтары Стәрленән йәшерен алып ҡайтып, Ергәндә ерләгән, тип иҫәпләйҙәр.\nКонтрразведка начальнигы Пылаев аҡтар менән башта Себергә, һуңынан Ҡытайға ҡаса. Тик ул бер аҙҙан ҡатынын Ҡытайҙа ҡалдырып, кескәй ҡыҙын үҙе менән алып, Рәсәйгә ҡайта. Башта ябай һалдаттар менән өс йыл төрмәлә ултырып сыға. Уны Себерҙә осраҡлы рәүештә танып, ҡулға алалар, 1925 йылда Стәрлетамаҡҡа алып киләләр һәм судҡылған булаяуызлыҡтары өсөн хөкөм итәләр.\nСовет власын ойоштороусылар атылған урынында Граждандар һуғышынан һуң башта ағастан һәйкәл ҡуйыла, ул һәйкәлдә Арыҫланбәк Әлимғоловтың исеме лә була. 1920-1930-сы йылдарҙа Әлимғоловтың Стәрлетамаҡ балалар йортонда, педтехникумда уҡыған балалары һәйкәл янына барып йөрөй. 1957 йылдың 26 сентябрендә был урында таштан һәйкәл асыла, тик унда бер нисә кешенең исеме яҙылмай ҡала<ref>gorod-na-sterle.ru/2010/09/26/obelisk-na-5-verste-ufimskogo-trakta/</ref>.\nhttps://ba.wikipedia.org/wiki/Махсус:Сравнение_версий/820739 ҡабул ителгән


Тәбиғәттә – көҙ, күңелдә – яҙ » "Йәшлек" гәзите\nГазета "Йәшлек" » Новости » Сәйәсәт » Тәбиғәттә – көҙ, күңелдә – яҙ\nҒөмүмән, ҡоролтайҙар – милләт-ара һәм диндәр араһындағы һаҡһыҙ оронһаң ыуалырға торған мәсьәләләр тураһында олпатлыҡ менән кәңәш ҡороу өсөн ғәйәт уңай урын. Республиканың ижтимағи тормошонда башҡорттарҙың ҡоролтайы шуныһы менән дә мөһим булды: уның тәүгеһенән һуң Башҡортостанда йәшәүсе рус, татар, сыуаш, мари, удмурт, украин, алман, латыш һәм башҡа ҡәүемдәрҙең съездары һәм конференциялары үтте. Улай ғына ла түгел, йыйылып кәңәшләшеү үҙен аҡлаған традицияға әйләнде.\nМәрхәбә, ҡоролтайға утлы сәләм...\nЫсындан да, тормош – диңгеҙ, ғүмер аҡҡан һыу икән. Башҡорттарҙың I Бөтә донъя ҡоролтайы ун йыл әүәл, 1995 йылдың июне башында, йыйылғайны. Бына хәҙер, ошо традицияны дауам итеп, ҡорға ҡунаҡтарҙы инде дүртенсе тапҡыр көтәбеҙ. Тәбиғәттең һәр миҙгелендә лә үҙ холҡо, әҙәм балаһы менән алдан килешелмәгән законы. Шулай ҙа Мәүлә әллә халыҡтың кәйефенә оло ихтирамын күрһәттеме икән, ул йыл ҡар бик иртә иреп аҡҡайны. Һаҡмар, Йүрүҙән, Дим туғайҙарында муйыл мөҙҙәтенән элек сәскә атты, кәкүктең дә тауышы күпкә иртә асылды. Хатта күп йәйҙә ҡыуандырып бармаған йәйғор ҙа биҙәкле дуғаһын асманға йыш ҡына элер булды. Күптәнге ҡояшҡа ҡыҙынып ултырыуҙан түгел, әммә ул яҙ менән йәй осрашҡан саҡта тәбиғәт, үҙенең наҙлы йылыһы менән, беҙҙең яҡтарға ашҡынып килгәйне шикелле.\nЙонсоуыраҡ, ямғырлы-ҡарлы булһа ла, быйылғы көҙгә лә үпкәләйһе түгел. Хеҙмәт емеше һәм еребеҙҙең бәрәкәте булып, ашъяулыҡта әпәкәй ҡояштай балҡып ята. Йорт-еребеҙ имен, туғандарыбыҙ – яныбыҙҙа, дуҫ-иштәр әүәлгесә күп. Тормоштоң кәмселектәренә ҡәһәтләнмәй, күңелдәребеҙҙә асыуҙы оялатмай, татыулыҡ менән именлекте күҙ ҡараһындай һаҡлап йәшәп ятыуыбыҙ.\nЗарурлығы булғанда ошондай йыйындар үткәрелә икән, тимәк, халыҡтың атлар юлын аныҡлау һәм тормоштағы күп мәсьәлә араһында иң мөһимен теүәлләү өсөн осраша тороу кәрәк. Тәүге ҡоролтай, Башҡортостан тарихында бик күп йылдан һуң үткәрелгәнгәме, байрамсараҡ кәйеф алғайны. Әммә ул, делегат булараҡ үҙем шаһит, дуҫтар, туғандарҙың осрашыуы ни ҡәҙәре генә ҡыуаныслы тойолмаһын, күмәкләшеп кәйеф-сафа ҡороу түгел ине. Артабанғы ҡоролтайҙарҙа ла ҡабул ителгән документтар, тел, мәҙәниәт, ғөрөф-ғәҙәттәр даирәһенән күтәрелеп, дәүләтселек, иҡтисад, халыҡ-ара хеҙмәттәшлек, милләттәр, диндәрҙе бәйләүсе юлдар мәсьәләләренә төп иғтибарҙы йүнәлтте. Сөнки илеңдә лә, тотош донъяла ла ығы-зығы булмаһа, ауырлыҡтар ҙа еңелерәк кисерелә, уңыштар ҙа тиҙерәк килә. Йәнә лә ҡоролтайға әҙерлек осоронда уҡ дәүләт хакимлығы органдары менән йәмәғәтселектең хеҙмәттәшлеген артабан камиллаштырыу юлдары һәм әмәлдәре табыла. Ғөмүмән, ҡоролтайҙар – милләт-ара һәм диндәр араһындағы һаҡһыҙ оронһаң ыуалырға торған мәсьәләләр тураһында олпатлыҡ менән кәңәш ҡороу өсөн ғәйәт уңай урын. Республиканың ижтимағи тормошонда башҡорттарҙың ҡоролтайы шуныһы менән дә мөһим булды: уның тәүгеһенән һуң Башҡортостанда йәшәүсе рус, татар, сыуаш, мари, удмурт, украин, алман, латыш һәм башҡа ҡәүемдәрҙең съездары һәм конференциялары үтте. Улай ғына ла түгел, йыйылып кәңәшләшеү үҙен аҡлаған традицияға әйләнде.\nВаҡыт беҙҙең өҫтән осоп уҙа, ләкин күләгәһен артыбыҙҙан ҡалдыра, тигән һүҙ бар. Донъяның күпселек халҡы хәҙер үҫешкә, алға ынтылып йәшәй. Дөйөм кешелек ғаиләһенән тороп ҡалмау өсөн шунһыҙ мөмкин дә түгел.\nБарына ата – Уралым,\nБарына әсә – Уралым.\n“Ай, Уралым, Уралым” тигән ҡобайырҙа шундай юлдар бар.\nҠобайыр, билдәле булыуынса, берәй мөһим тарихи ваҡиғаға йәки батырҙарҙы данлауға арналған боронғо шиғри әҫәр, көйһөҙ йыр. Юғарыла әйтелгән һүҙҙәр иң тәүҙә кемдең теленә килгәндер, ҡасан, ниндәй уңай менән әйтелгәндер, хәҙер, бәлки, мөһим дә түгелдер. Икенсе нәмә ғәжәпләндерә лә, һоҡландыра ла. Ырыу-ҡәбиләләргә бүленеп, бүтән халыҡтар менән осраҡлы ғына аралашып йәшәгән бик боронғо замандарҙа ла сәсәндең аңында ер-донъяның ифрат киңлеге, уның һәр халыҡ өсөн дә уртаҡ икәнлеге шик тыуҙырмаған. Хәйер, төрлө телле, төрлө ғөрөф-ғәҙәтле халыҡтарҙың бер-береһенән ситләшеүе мөлкәт, ер-ырыу, хакимлыҡ идеялары тамырлана барған һайын көсәйгән. Ерҙең төрлө тарафын, төрлө байлығын үҙләштергән һайын, уларҙы табыу наҡыҫланған, бер халыҡтың тормошо икенсеһендә көнләшеү уятҡан. Халыҡтарҙың ҡайһы саҡ бер-береһе менән яҡынайыуы уртаҡ дошманға ҡаршы тороу йә бәлә-ҡазаны бергәләп еңеү зарурлығы менән генә килеп тыуһа, ерҙә үҙе генә хужа, яңғыҙы мөлкәтле булып йәшәү ниәте күп халыҡта өҫтөнлөк итә килгән.\nШул уҡ ваҡытта халыҡтар, бәйеттәге Саҡ менән Суҡ ише, бер-береһен күрә алмай интеккән ике бер туған ир бала һымаҡ, айырым-айырым йәшәргә тейеш түгел. Яныңда таянырлыҡ һәм кәрәк саҡта ярҙам алырлыҡ арҡаҙаштар юҡ икән, һин донъя бәлә-ҡазаларынан ҡотола алмайһың. Усаҡтарҙа бит ҡуҙ бер-береһенә күсергәндә генә һүнмәй, ҡыҙыулығын һаҡлап ҡала. Йылға үрендә йәшәгән ауыл халҡы, түбәндәрәк тә ауылдар барлығын һәр ваҡыт хәтерендә тотоп, һыуҙы самаһыҙ сарыф итмәҫкә, уны болғатмаҫҡа тырыша. Ҡояштың нурын, һулар һауаны, күк көмбәҙен бүлгеләргә әмәлдәр юҡ. Шуның кеүек, мәҙәниәттәре, телдәре, диндәре төрлө тип һаналған халыҡтарҙы барыбер йыр сығарыу һәм китап яҙа белеү, икмәк үҫтереү зарурлығы, бала һөйөү һәм ҡорал тота алыу берләштерә. Телен аңламаған хәлдә лә, кешенең моңон, ҡыуанысын һәм ҡайғыһын йөрәгең аша тартып алаһың. Кешелек тарихы, ҡанлы сәхифәләрен күп яҙһа ла, оло дуҫлыҡ, ихласлыҡ, тоғролоҡ миҫалдарын да бихисап белә.\nБашҡортостандың ысын мәғәнәһендә туғанлыҡ иле булыуы хаҡында һәр ваҡыт яҙыла килә. Мостай ағай әйтмешләй, туғанлыҡты яңыртып тороу һис ҡасан да артыҡ түгел. Һәм төрлө милләткә ҡараған халыҡтарҙың Башҡортостан ерендәге туғанлыҡ тамырҙары тәрәнгә китә.\nТыуған төйәгебеҙ, әлбиттә, боронғо замандарҙа ла кеше аяғы баҫмаҫтай алыҫ төбәктәрҙә ятҡан “terra incognita”, билдәһеҙ ер, булмаған. Әлеге тарих сәхифәләренә тағы ла мөрәжәғәт итһәк, әллә күпме сәйәхәтсе, ғалим-тикшеренеүсенең Башҡортостан һәм башҡорт халҡы тураһында яҙып ҡалдырған мәғлүмәттәренә юлығабыҙ. Ибн-Фаҙлан, әл-Бәлхи, Ибн-Даст, әл-Мәсүди, Иҙриси кеүек тарихсылар, сәйәхәтселәр, географтар Волга менән Тубыл йылғалары араһында йәшәүсе күп һанлы ҡәбиләләр тураһында ҡиммәтле документтар ҡалдырған, ошо төбәктәге төрки телле башҡорт атлы халыҡтың иле тип атаған. Ошо илдә итальян руханийы Плано Карпини, венгр монахы Юлиан, фламанд мосафиры һәм монахы Виллем Рубрук булып киткән.\nВолга менән Тубыл араһы, Көньяҡ Урал – ҡитғалар сикләшкән, күсмәнде халыҡтар үткән, ҙур-ҙур яуҙар шаулаған урын. Волга, Урал үҙҙәре үк хакимдарҙың күҙен ҡыҙҙырырлыҡ байлыҡ сығанағы булған. Ә байлыҡ ҡайҙа – талаш-тартыш та шунда. Аҡһаҡ Тимер, Туҡтамыш хан, Батый менән Сыңғыҙ яуҙары, Урта Азия яғынан ҡаҙаҡтарҙың ҡыҫымы, көнсығышта – Себер ханлығы, төньяҡ-көнбайышта – ҡеүәтле Ҡазан ханлығы. Шундай ижтимағи-сәйәси көстәр уртаһында көн күреүе, шул уҡ ваҡытта мәртәбәле дәүләтселеккә эйә булыу хыялынан ваз кисмәгән халыҡҡа ниндәйҙер мөстәҡиллек тураһында етди уйланырға мөмкинлек булмаған. Ләкин был башҡорт халҡының үҙ дәүләтен ҡороуға ынтылыш яһамауын дәлилләмәй. Киреһенсә, IX – ХII быуаттарҙа башҡорт ҡәбиләләренең Мәсем хан башында торған дәүләте булыуы хаҡында тарихи-этнографик мәғлүмәттәр бар. Башҡорт шәжәрәләрендә ХIII быуаттың 20-се йылдарында башҡорт илендә Мөйтән бей һәм Майҡы бей исемле ҡеүәтле хандарҙың хакимлыҡ итеүе хаҡында әйтелә.\nОшо осорҙа башҡорттар – Сыңғыҙ хан империяһы составына, ә һуңыраҡ Алтын Урҙаға инә. Тарихтан мәғлүм булыуын иҫтә тотоп, беҙ был хәлгә оҙаҡ туҡталмайыҡ. Шул мөһим: ул замандарҙа Көньяҡ Уралға бүтән күсмә ҡәбиләләр килеп тула, улар рәсми хакимиәткә терәк була, ә башҡорттарға яһаҡ түләү, хәрби хеҙмәт үтәү бурысы йөкмәтелә. Оло яуҙар, төрлө ҡеүәтле ижтимағи-сәйәси көстәрҙең тартҡылашында ҡайнау башҡорттарҙың иҡтисади тормошон тарҡатҡан. Шул уҡ ваҡытта халыҡ этно-мәҙәни үҙенсәлеген һәм этник үҙаңын һаҡлап алып ҡалған. Башҡорттарҙың этник тотороҡлоғоноң юғары кимәлдә булыуын уларҙың монгол баҫҡынсыларына даими ҡаршылыҡ күрһәтеүе лә дәлилләй. Унан алда уҡ Башҡортостанға Бөйөк Болғар менән Урта Азиянан ислам мәҙәниәте үтеп инә башлай. Болғар дәүләте менән башҡорт ҡәбиләләренең тығыҙ хеҙмәттәшлеге, тел, мәҙәниәт, һөнәрселек өлкәләрендәге яҡынлыҡ башҡорт халҡының артабанғы яҙмышында ҙур роль уйнай.\nТарихсылар фекеренсә, Башҡортостандың (әлбиттә, был исем ул ваҡыттарҙа дәүләт мәғәнәһен үҙ эсенә алмаған) Рус дәүләтенә ҡушылыу процесы Иван Грозный батшаның 1545 – 1552 йылдарҙа Ҡазанға яһаған походы һөҙөмтәһендә шул ханлыҡтың тарҡалыуынан һуң башланған. Был ынтылыштың сәбәптәре ҡатмарлы һәм фажиғәле. Башҡорт ҡәбиләләренең тарҡаулығы, бер яҡтан, ниндәйҙер формалағы милли дәүләт булдырыуға мөмкинлек бирмәйенсә, икенсенән, башҡорттарҙың Көнбайыш, рус цивилизацияһы менән бәйләнеше фәҡәт Бөйөк Болғар аша ғына тормошҡа ашырылған. Унан һуң, халыҡтың үҙ мәртәбәһен белеп йәшәүгә ынтылышы ла тәбиғи. Башҡорттар яһаҡтан, төрлө ханлыҡтарға буйһоноуҙан азат булырға тырышҡан. Ундай хыял хатта халыҡ ижадында ла сағылыш тапҡан. Мәҫәлән, “Ек Мәргән” эпосында әкиәти хәлдәр ХV – ХVI быуаттарҙағы күсмә ҡоролоштоң тарихи ысынбарлығы менән үрелеп бара. Эпос геройы Ек Мәргән халыҡты Ҡазан ханына яһаҡ түләүҙән ҡотҡара. Шундайыраҡ мотивтар башҡорт халыҡ ижадының башҡа өлгөләрендә лә күренеп ҡала.\nБилдәле булыуынса, башҡорт ерҙәре, бүлгеләнгән булғанлыҡтан, Рус дәүләтенә бер юлы һәм бер ваҡытта ғына ҡушыла алмай. Әммә был акцияның зарурлығын аңлаған башҡорт ырыуҙары башлыҡтары Айсыуаҡ, Иҫке, Ҡаракүҙәк, Ҡәнзәфәр, Тәтегәс, Шәғәле Шаһман һәм башҡа бейҙәр Иван Грозныйҙың Ҡазандағы наместнигына Рус дәүләтенә ҡушылыу шарттары тураһында һөйләшеп килешеүгә барыуҙы кәрәк тип таба. Ошо күҙлектән сығып ҡарағанда, башҡорт ырыуҙарының Рус дәүләтенә ҡушылыуы ирекле, халыҡ һайлаған яҙмыш булған, тип әйтергә тулы нигеҙ бар. Ҡазан рус ғәскәрҙәре тарафынан алынғас та Иван IV башҡорт халҡына Рус дәүләте составына үҙ ирке менән инергә саҡырып мөрәжәғәт иткән. 1556 – 1557 йылдарҙа башҡорт илселәре батшаның Рус дәүләтенә ҡушылыу шарттары теркәлгән грамотаһын ала. Хөкүмәт башҡорттарға Нуғай һәм Себер хандарының баҫҡынсыларынан яҡлауҙы, тышҡы дошмандарҙан ҡурсалауҙы, ерҙәргә аҫабалыҡ хоҡуғын һаҡлауҙы, халыҡтың диненә, йәмғиәттең эске эштәренә ҡағылмауҙы вәғәҙә итә. Быға яуап итеп, башҡорттар үҙ иҫәбенә хәрби хеҙмәт бурыстарын үтәргә, яһаҡ түләргә тейеш була.\nБашҡортостандың Рус дәүләте менән яҡынайыуына икенсерәк ҡараштар ҙа бар. Америка тарихсыһы, Башҡортостан Фәндәр академияһының почетлы академигы Алтон Доннелли Башҡортостандың ХVI – ХVIII быуаттарҙағы тарихын Көнбайыш историографияһында беренсе булып ентекләп тикшергән. Ул Башҡортостандың Рус дәүләтенең эске бер өлкәһенә әүерелеүен уның Уралға ҡарата экспансияһы һөҙөмтәһе тип билдәләй. Бындай ҡараш “Рәсәйҙең Башҡортостанды яулап алыуы”, “Империализм тарихы сәхифәләре” тигән хеҙмәттәрендә асыҡ сағылыш тапҡан.\nБөгөнгө һүҙ тарих төпкөлдәренә тәрәнәйеүҙе маҡсат итеп ҡуймай. Шуны ғына әйтәйек: Башҡортостандың Рус дәүләте составына инеүе феодаль үҙ-ара ыҙғыштарға сик ҡуйған, һөҙөмтәлә хужалыҡ үҫеш алған, халыҡ һаны ишәйгән. Башҡортостанға рус крәҫтиәндәре һәм һөнәрселәр күсеп ултыра башлаған. Башҡорттар менән улар араһында хужалыҡ һәм мәҙәни бәйләнештәр барлыҡҡа килгән. Дәүләттең көнсығыш сиктәре нығынған.\nӘлбиттә, тарих ҡағыҙҙа яҙылғанса ғына шыма бармай. Хакимдар һүҙе лә йыш ҡына елгә оса. Ләкин, ниндәй генә замандар килмәһен, ябай халыҡ тыуған, үҫкән еренә тоғро ҡала. Сөнки Ватанды һайлап алмайҙар – унда йәшәйҙәр.\nСығыу ваҡыты 14-11-2015, 13:55 | Ҡаранылар: 621\nӘҙәби тел – милләтебеҙ бөтөнлөгө\nБашҡорт ырыуҙары етәү генә түгел\n“Беҙҙә ҡыпсаҡтар ҙа, юрматылар ҙа, йәнәйҙәр ҙә йәшәй”, –


Республика аграрийҙары уңыш йыйыуҙа юғары күрһәткестәргә өлгәште // Иҡтисад | новости башинформ.рф\n9:57, 23 августа 2017 Иҡтисад\nРеспублика аграрийҙары уңыш йыйыуҙа юғары күрһәткестәргә өлгәште Фото: автор\nӨФӨ, 2017 йыл, 23 август. /«Башинформ» мәғлүмәт агентлығы, Галина Бахшиева/.\nУҙған көндәрҙә иң ҙур майҙандар Баймаҡ, Хәйбулла, Әбйәлил, Көйөргәҙе, Стәрлетамаҡ һәм Илеш райондарында сабылған.\nБашҡортостан Ауыл хужалығы министрлығының матбуғат хеҙмәтендә хәбәр итеүҙәренсә, әлегә бөртөклө һәм ҡуҙаҡлы культуралар бүленгән майҙандарҙың дүрттән бер өлөшөнән йәғни 454 мең гектарҙан сабылған. 386 мең гектарҙан һуғып алынған, ул планлаштарылған күләмдең 22 процентын тәшкил итә.\nГектарынан уртаса уңыш 22,9 центнер тәшкил иткәндә республикала 886 мең тонна иген һуғылған. Бөртөклө культураларҙың иң юғары уңышы – Саҡмағош районында, унда игенселәр һәр гектарҙан 37,6-шар центнер иген ала. Ашлыҡ һуғыу буйынса алдынғы – ул Мәләүез районы игенселәре, улар әлегә 44,5 мең тонна иген йыйған.


Сибай филармонияһының янған бинаһы ни хәлдә? » «Йәшлек» гәзите | Газета «Йәшлек» | Официальный сайт газеты Йэшлек\nГазета "Йәшлек" » Яңылыҡтар таҫмаһы » Сибай филармонияһының янған бинаһы ни хәлдә?\n30.07.2019 Сибай филармонияһының янған бинаһы ни хәлдә?\nМәғлүм булыуынса, 2015 йылдың сентябрендә Сибай ҡалаһының мәҙәни үҙәгендә - филармонияла оло янғын ҡупты. Ярай кешеләр ҡазаланманы, шулай ҙа Сталин ампиры өлгөһө булған бинаның янғында юҡҡа сығыуы ҡала халҡын үтә ныҡ ҡайғыртты.\nШөкөр, әлеге ваҡытта филармония бинаһы тергеҙелә. "Сибайский рабочий" гәзите мәғлүмәте буйынса, унда төҙөлөш-монтаж һәм ҡороу-төҙәтеү эштәрен аукционды отҡан "Равелин" яуаплылығы сикләнгән йәмғиәте башҡара. Тәүҙә ике йыл дауамында проектлау, экспертиза үткәрелгән. Барлыҡ эштәрҙең үтәлешен БР Капиталь төҙөлөш идаралығы, Мәҙәниәт минситрлығы, ҡала округы хакимиәте контролдә тота.\nӘле төҙөүселәр - улар ситтән килгән һәм Сибайҙың үҙенән 43 кеше - опалубка ҡора, каркас ҡуя, бетонлай. Башта эшселәр бинаны тотоусы конструкциялар уттан зыян күргән һәм ауырлыҡты күтәрә алмаҫ тигән фекергә килгән һәм икенсе ҡат япмаларын, стеналарҙы һүткән. Бер юлы нигеҙҙе нығытыу, бинаға каркас яһап, уны иҫке стеналарҙан айырым ҡуйыу башҡарылған.\nТөҙөүселәр әйтеүенсә, бинаны тергеҙеүгә ҡарағанда "нуль" циклынан башлау күпкә еңелерәк. Бында улар тар шарттарҙа эшләй. Элекке нигеҙ бут ташынан тигеҙһеҙ һалынған. Шулай ҙа элекке төҙөүселәр эште сифатлы башҡарған.\nИң мөһиме - филармония бинаһының мөһабәт колонналы, портиклы, киң баҫҡыслы ал яғы - фасады һаҡланып ҡаласаҡ. Баҫҡыс та элеккесә ҡалдырыласаҡ, тик таяуҙары күтәреләсәк. Проект бик ҡатмарлы - мәҙәни мираҫ статуслы бина тулыһынса үҙгәртеп ҡороласаҡ, шул уҡ йәһәттән ул үҙенең ампир стилендәге архитектура йөҙлөгөн һаҡлап ҡаласаҡ. Был йәһәттән сибай халҡы борсолмаһа ла була.\nБеренсе ҡатта сисенеү-кейенеү, хакимиәт бүлмәләре, тамашалар залы, сәхнә, буфет-ашхана буласаҡ, икенсе ҡатта бейеү залы ҡороласаҡ.\nЭштәрҙе 2020 йылдың ноябрендә тамамлау планға ингән. Әлеге ваҡытта эшселәр етешмәгәс эш темпы һүлпәнерәк. Шулай ҙа төҙөүселәр ҡышҡа тиклем бинаның ҡыйығын ҡорорға, унан һуң эстә йөҙлөкләү эштәренә тотонорға ниәтләй.\nФото: "Сибайский рабочий" гәзите


Ғашиҡтарҙы хөкөм итмәйҙәр\n7 Сентябрь , 20:27\nҺуңлап булһа ла аңланымы икән ул үҙ хатаһын? Үкенәме? Эстән булһа ла ярлыҡау һораймы икән?..\nЗәбирә менән Йәмил беҙҙең менән бер мәктәптә уҡыны. Ҡыҙ һигеҙенсе класта булғанда, егет мәктәптә һуңғы йыл белем ала ине.\nСөм-ҡара күҙле, янып торған бәләкәй генә ҡыҙыҡай байрамдарҙа үткәрелгән концерттарҙан ҡалмай, сағыу селтер тауышы менән дәртле йырҙар башҡара, ә һары сәсле, зәңгәр күҙле Йәмил уның йырына гармунда ҡушыла. Сәхнәлә бергә йыш сығыш яһаған был икәүҙең үҙ-ара йылы, яҡын, серле мөнәсәбәтен беҙгә лә, бала-сағаға, һиҙеүе, аңлауы ауыр булмағандыр. Күптәребеҙгә, концерт ҡарауҙан бигерәк, ана шулай бер-береһенән күҙҙәрен ала алмаған йырсы ҡыҙ менән гармунсы егетте күреү ҡыҙығыраҡ булғандыр, тим. Бөтә мәктәп, ә, юҡ, ауыл менән уларҙың мөхәббәтле мөнәсәбәтен күҙәткәнбеҙҙер ул заманда, сөнки ундай күренеш һирәк була торғандарҙан - ауыл балалары хис-тойғоһон күрһәтеп бармай бит.\nӘ улар үҙҙәре дуҫлыҡтарының ҡайһы арала ҙур мөхәббәт сигенә үтеп инеүен белдеме икән? Ғашиҡтарҙың йөҙ-ҡиәфәте ҡапма-ҡаршы булған кеүек, холоҡтары ла төрлөсә ине: ҡыҙ үткер, шаян, уҡыуы уртасанан. Егет, киреһенсә, тыныс, төплө, яҡшы уҡыусыларҙан иҫәпләнеп, исеме почет таҡтаһынан төшмәне, өҫтәүенә спортсы. Унды бөткәс, ул армияға китте, ҡыҙ вәғәҙәләр биреп оҙатып ҡалды, ғашиҡтарҙың араһын яҡты хистәр менән тулы хаттар нығытып тороуына тиклем белдек.\nҮҙем уларҙың тарихын ошо еренә тиклем генә белә инем, ҡалғаны тураһында күп йылдар үткәс ишеттем. Йәмил әрменән ҡайтаһы йылда Зәбирә унынсыны тамамлап, училищеға уҡырға инә. Егет ҡайтышлай уҡ шул ҡалаға барып урынлашып, институтҡа инергә әҙерләнә. Бөтәһе лә яҡшы, ыңғай бара, алда йәштәрҙе яҡты, бәхетле киләсәк көткәнлегенә берәү ҙә шикләнмәй. Тик өйләнешеү тураһында һүҙ сығарғас, егеттең әсәһе был никахҡа теше-тырнағы менән ҡаршы тора: Бәҙәрҙең ҡыҙы һиңә тиң түгел, үҙһүҙләнеп, шуны алһаң, әсәйең юҡ тип иҫәплә, тип ҡырт киҫә ул. Егет тә ныҡ тороп ҡарай, тиҙәр, тик араларына барыбер инәләр, бер булып тибергә тейешле ике йөрәкте бер-береһенән айыралар.\nШунан һуң Йәмил уйламай ғына күҙенә беренсе салынған ҡыҙ - класташы менән йәрәшә. Зәбирә лә тәүге һоратҡан егеткә - төркөмдәшенә кейәүгә сыға. Тик ире менән оҙаҡ йәшәмәй, ике йыл бергә торһалар ҙа, балалары ла тыумай, ҡыҫҡаһы, ҡыҙ егетте үҙ итә алмай, айырылып ҡайтып төшә. Шул хәлдән бер ай тирәһе ваҡыт үткәс, был мәлгә ике бала табып өлгөргән ҡатынын ташлап, Йәмил дә өйөнән сығып китә. Һөйгән йәрҙәр яңынан осрашып йөрөй башлай, был юлы берәүгә лә иғтибар итмәҫкә, берәүҙе лә тыңламаҫҡа ҡарар итәләр. Кеше һүҙен ишетмәҫ өсөн яҡындағы бәләкәй ҡалаға сығып китеп, шунда өр-яңынан "оя" ҡоралар. Шулай урау юлдар үтеп, бер ғәйепһеҙ ике баланы етем итеп, ҡауыша айырылған йөрәктәр.\nБергә ғүмер кисереүҙәренә хәҙер 30 йылдан ашыу икән, ә йөҙҙәрендәге бәхетле йылмайыуға ҡараһаң, тәүге көн осрашҡан кеүектәр. Юғалтҡан йылдары өсөн дә йәшәргә теләгәндәй, һаман йәштәрсә дәртләнеп донъя көтәләр, мөхәббәттән тыуған балаларына ла күркәм тәрбиә биреп, үҙаллы тормош юлына сығарғандар күптән, тип ишеттем ауылдаштарҙан.\nОҙаҡ уйланып йөрөнөм мин улар тураһында. Бер-береһе өсөн яратылған кешеләрҙе айырыу, уларҙың маңлайына яҙылғанды үҙгәртергә теләү, үҙ улын бәхетһеҙлеккә этәреү нимәгә кәрәк булғандыр әсәгә? Һуңлап булһа ла аңланымы икән ул үҙ хатаһын? Үкенәме? Эстән булһа ла ярлыҡау һораймы икән?.. Ә улы менән килене күптән кисергәндер, сөнки бәхетле кешеләрҙең эсендә асыу, үпкә, нәфрәт ятмай тиҙәр бит...


Хәйбулла районында мөмкинлектәре сикләнгән оло быуын вәкилдәре араһында балыҡсылар ярышы үтте\nЙыл һайын ойошторолған сарала өс тиҫтәнән ашыу кеше ҡатнашты.\nРиф Мансуров балыҡҡа йыш йөрөй. Ҡышҡы селлә тиһеңме, йәйге томра булһынмы мауыҡтырғыс шөғөлөнән айырылмай. Йылдар буйына тупланған тәжрибә үҙенекен итә, ярыш барышында ҡапҡан тәүге балыҡ уныҡы булды.\nЯрышта ҡатнашыусылар өсөн өйҙәренә балыҡ алып ҡайтыу маҡсат түгел. Иң мөһиме- ял сәғәттәрен файҙалы һәм күңелле итеп үткәреү.\nСпорт балыҡсылығы табыш алыу сараһы түгел, ә башҡа балыҡсылар менән түҙемлелектә, таһыллыҡта көс һынашыу. Латиповтар ғаиләһе ярышҡа бергәләп килгән.\nҺауа торошо боҙолоп торғанда, балыҡ тотоу - бер ни тиклем хәүефле шөғөл, һаҡ булырға кәрәк. Шуға ҡарамаҫтан, йылға-күлдәге боҙ көҙ - көҙгө, яҙ яҫтыҡ ҡалынлығы булғанда ла «балыҡ» сире йоҡторғандар ҡармағынан айырылмай. Ярыш барышында иһә иң күп балыҡ тотоусы тип Степной ауылынан Айтуған Ҡыуатов табылды. Ҡатын-ҡыҙҙар араһында беренселекте Хөмәйрә Латипова яуланы.


7 Июнь 2018, 15:17\nХөрмәтле дуҫтар! Матбуғатҡа яҙылыу осоронда “Аҙна һайын бүләк”, “Бәхетле авто” акцияларында ҡатнашығыҙ. Бының өсөн “Йүрүҙән” гәзитенә яҙылып (6 айҙан да кәм түгел), квитанцияғыҙҙың күсермәһен редакцияға ебәрегеҙ. Һеҙҙе бик шәп бүләктәр көтә. 2018 йылдың икенсе ярты йыллығына яҙылыу хаҡтары: 6 айға – 748 һум 2 тин;3 айға – 374 һум 1 тин;1 айға – 124 һум 67 тин. “Йүрүҙән” гәзитенең электрон баҫмаһына – 468 һум (iyryzan.rbsmi.ru сайтына инеп, “Яҙылырға” һылтанмаһына баҫырға кәрәк). Гәзитте редакциянан килеп алыу шарты менән 500 һумға яҙҙырырға була. Яҙылыу индексы – 765.


Палдиски ҡалаһында башҡорт һабантуйы үтте // Сәйәсәт | новости башинформ.рф\nПалдиски ҡалаһында башҡорт һабантуйы үтте\n12:31, 23 июля 2012 Сәйәсәт\nБР Хөкүмәте Премьер-министры урынбаҫары Салауат Сәғитов етәкселегендәге Башҡортостан делегацияһының Палдиски ҡалаһына визиты һәм Ҡала көнө сиктәрендә бында һабантуй үтте. Төбәк башлығы Рөстәм Хәмитов байрамда ҡатнашыусыларға сәләмләү хатын ебәрҙе, тип хәбәр итте «Башинформ» агентлығына «Ағиҙел» башҡорт мәҙәни үҙәге рәйесе Флүзә Хәйруллина.\nПалдиски мэры Каупо Каллас билдәләүенсә, беҙҙең халыҡтарҙы ике легендар милли геройҙың трагик яҙмыштары берләштерә: Салауат Юлаев 1775 йылда Эстонияға һөргөнгә ебәрелгән, Эстония Республикаһының беренсе Президенты Константин Пятс 1940 йылда Башҡортостанға ебәрелгән.\nПалдискиҙа үткән башҡорт һабантуйы Балтик буйында йәшәүсе барлыҡ ватандаштарҙы бергә йыйҙы. Байрам концертында Эстония эстрадаһы йондоҙҙары, Өфөнөң билдәле «Далан» фольклор-эстрада төркөмө, «Карикакар» эстон бейеү ансамбле, Эстонияның опера театры солисы Виллу Валдмаа сығыш яһаны. Байрамда үткәрелгән төрлө халыҡ уйындары ҡунаҡтарҙың күңеленә хуш килде.\nСара Салауат Юлаевҡа һәйкәл янында тамамланды. Тимур Мортазин һәм Илнур Хәйруллин Ҡөрьәндән сүрәләр уҡыны, шағирә Ли Сеппел эстон телендә Салауат Юлаев шиғырҙарын уҡып ишеттерҙе.\nБашҡортостан делегацияһы визиты сиктәрендә ватандаштар менән осрашыу ойошторолдо.\nавтор: Ғәлиә Нәбиева | фото: Флүзә Хәйруллина\nТеги: башҡорттар сит илдәрҙә,һабантуй


Материалы за Апрель 2016 года » Страница 5 » "Урал" гәзите\n11-04-2016, 14:55 / ---\nУҫманғәле ағинәйҙәре Әфинә Саҙретдин ҡыҙы Ғѳбәйҙуллина етәкселегендә Берешкә концерт алып килде. Улар тамашасыларҙы халыҡ йырҙары, бәйет, ҡобайырҙар, төрлө темалағы сәхнә кү- ренештәре менән һөйөндөрҙө. Концертты улар Береш социаль-мәҙәни үҙәгенең 15 йыллыҡ юбилейына арнаны. Тамашасы дәртле ағинәйҙәрҙе ихлас алҡышланы һәм рәхмәт әйтеп, тағы килеүҙәрен һораны....\n11-04-2016, 14:54 / ---\nНауруз күңелле үтте\nБерештә уҙған Науруз байрамында бөтә халыҡ әүҙем ҡатнашты. Өлкәндәр төрлө милли уйындар уйнаны, тоҡ кейеп йүгерҙе, арҡан тартышты, хатта ат сабышында ҡат- нашты, йырланы ла, бейене лә....\n11-04-2016, 14:53 / ---\nБер йылмайыу ғүмерҙе оҙайта\nЙѳйәк ауыл мәҙәниәт йортонда “Көләйек әле” тип аталған кисә бик ҡыҙыҡлы үтте. Сарала уҡыусылар әүҙем ҡатнашты. Улар яҙғы каникулда мәҙәниәт йортона ихлас йөрөп, йыр-бейеүҙәр, таҡмаҡтар өйрәнде....\n7-04-2016, 13:03 / ---\nАштары тағы ла тәмлерәк булыр\nРайон мәғариф идаралығы мәктәп һәм балалар баҡсаһы ашнаҡсылары ѳсѳн ике йылға бер квалификацияны үҫтереү буйынса уҡыуҙар ойоштора. Курстарҙы Башҡортостан Республикаһының йәмәғәт туҡланыуы уҡыу-курс комбинаты үткәрә. Яңыраҡ ҡаланың 17-се мәктәбендә ошондай уҡыуҙар барышында ашнаҡсылар балаларҙы дѳрѳҫ туҡландырыу серҙәрен ѳйрәнде, имтихан тотто. Уҡыу һѳҙѳмтәһе буйынса уларға разрядтар бирелде....\n7-04-2016, 13:01 / ---\nБала ѳсѳн ата-әсә яуаплы\nИнйәр ауыл хакимиәтендә муниципаль район хакимиәтенең бәлиғ булмағандар эше һәм уларҙың хоҡуғын яҡлау буйынса комиссияның киңәйтелгән ултырышы үтте. Сарала комиссия рәйесе урынбаҫары Ғ.Б. Сәйетов, төп белгес Э.С. Фәтҡуллина, Инйәр ауыл хакимиәте башлығы Ғ.Ғ. Мѳфтәхетдинов һәм ауыл хакимиәтендәге бәлиғ булмағандар эше буйынса комиссия ағзалары ҡатнашты....\n7-04-2016, 12:57 / ---\n“Һаумыһығыҙ, хѳрмәтле редакция! Үҙемде борсоған һорауға яуап эҙләп, һеҙгә мѳрәжәғәт итергә булдым. Ошоға тиклем йолаларыбыҙға, ғѳрѳф-ғәҙәттәребеҙгә таянып, уларҙы хѳрмәт итеп йәшәнек. Уларҙы атай-әсәйҙәребеҙҙән ѳйрәндек һәм үҙебеҙҙең балаларыбыҙға ла тѳшѳндѳрѳргә тырышабыҙ. Йолаларыбыҙға таянып аят аштарына саҡырабыҙ, ҡорбан салдырабыҙ, үҙебеҙсә мәрхүмдәргә хѳрмәт күрһәтеп, уларҙы һуңғы юлға оҙатабыҙ. Яңыраҡ ҡына ғәҙәттәребеҙгә ҡаршы килгән, уны тыйған хәлгә осраныҡ һәм гәзит бите аша берәй дин әһеленең ошо хәлгә яуап биреүен һорайбыҙ....\n4-04-2016, 14:43 / ---\nИнйәрҙәр старостанан уңды\nИнйәр ауылы старостаһы Зәйнәп Ғилметдин ҡыҙы Сойкинаны Инйәр ауылында һәр кем белә, хѳрмәт итә, ғәҙеллек, дѳрѳҫлѳк ѳсѳн кѳрәшеүе кешеләрҙә һоҡланыу тойғоһо уята. Ул һәр ерҙә лә ѳлгѳрә, тәртип урынлаштырыуға үҙ ѳлѳшѳн индерә. Зәйнәп Ғилметдин ҡыҙынан яҡлау, ярҙам һорап Инйәр ауылы халҡынан тыш күрше ауылдарҙан да киләләр. Сигнал килеү менән ул тейешле урынға хәбәр итеп, был мәсьәләне хәл итеү юлдарын эҙләргә тотона....\n4-04-2016, 14:42 / ---\n"ТҮҢӘРӘК ѲҪТӘЛ"дә урман проблемаһы ҡаралды\nҮткән аҙнала муниципаль район хакимиәтендә урман ҡануниәтен күҙәтеү, урманды тергеҙеү һәм һаҡлау, урындағы халыҡҡа ағас бүлеп биреү мәсьәләләре буйынса “түңәрәк ѳҫтәл” ойошторолдо. Унда Башҡортостан Республикаһының урман ми- нистры Д.Ә. Әхмәтйәнов, министр урынбаҫары М.И. Шәрәфетдинов, министрлыҡтың хоҡуҡ һәм кадрҙар эше бүлеге начальнигы В.Х. Вәхитов, Башҡортостан Республикаһы Дәүләт Йыйылышы - Ҡоролтай депутаты, Бѳтә Рәсәй халыҡ фронтының Башҡортостанда экология һәм урманды һаҡлау проблемалары буйынса йәмәғәт мониторингы тѳбәк тѳркѳмѳ етәксеһе З.Ә. Хәкимов, тѳбәк штабы ағзаһы Ә.Р. Янбаева,...\n4-04-2016, 14:41 / ---\nКеше ғүмере бер һулыш...\nВаҡыт тигәнең аҡҡан һыуға тиң, күҙ асып йомғансы үтә лә китә. Бына әле генә билдәле уҙаман, Үҙәнбаш мәктәбе директоры, Башҡортостандың атҡаҙанған мәҙәниәт хеҙмәткәре Заһир Сәғит улы Муллағәлләмовҡа 60 йәш тулды тип яҙғайныҡ, ошо кѳндәрҙә ул 65 йәшен билдәләй. Үҙе лә тормош ҡанундары менән килешеп: “Кеше ғүмере - бер һулыш... Әммә уның эсендә күпме сер, күпме мѳғжизә, күпме юл. Барыһын да һѳйләп тә, яҙып та бѳтѳрѳрлѳк түгел”, - ти. Нәҡ ошо теманы дауам итеп, тормош ағышы, үткәндәр тураһында Заһир Сәғит улы менән әңгәмә ҡорҙоҡ....


Порно өлгөрөүен - өлгөрә ҡатын-ҡыҙ һәм әсә порево - dewo4ek.net (биттәр 10)\nИре рөхсәт фотик расчитаться өсөн томат натура оло ҡыҙы матур кызлары көллият порно\nПодпоить төшөрөү кеүек шпагатҡа ултырҙы яланғас ул едет н машинистка массаж порно\nБер үҙе аяҡ аҫтына ҡуйып пописать ванналар блондинка өлкән йәштәге рус ғаилә порно\nИке дырка лесбиянки уйынсыҡ булып трахать ласкаться иң популяр ҡарап онлайн порно\nЛесбиянки һәм ҡыҙҙары булыу өсөн ҡулдары бәйле отлизывать порно видео ҡарай внучек\nПалочка үбешергә иренгән улар кончать отдирать лесбиянки худенький лесбиянки порно\nЕр күпер н куколка пописать шор. порно йондоҙ һуғыш парталағы ҡараны\nЮлдан һуң бер төркөм романтик киске трах страпон азиатка порно\nЙәш ҡыҙ әсәһен соланда валсыҡтары порно комиксы тураһында легенда аанг\nЙәш рус егеттәре һәм ҡыҙҙары бәйле. отдирать ҡәтғи попка садо порнографик\nПримерка офиста хеҙмәттәштәренә лифчик егет ваҡытында трахать мазиева. йәш матур ҡыҙ порно онлайн\nКүрше ауылдыҡылар кем ауыҙ трахать пацан булып. груповуха негрҙар менән порно видео\nТрахнуть ҡыҙының ихтыярына ҡаршы килә һәм үҙенең өйгә приволакивать сынок секс видео\nТрахнуть өсөн йән һәм егеттәре бармаҡ менергә мәжбүр. жесть йәшкә порно\nТрахома менән бер йорт ҡыйығында күмәк Экстримальный пикап ҡаты трахать порно видео\nТатуировать девственность төҙөк хипстер мәхрүм блондинка гуфи һәм уның командаһы порно


Википедия:Тасуирлама — Башҡорт Википедияһы\n«Википе́дия» (ингл. Wikipedia) — вики принцибына нигеҙләнгән күп телле, асыҡ эстәлекле универсаль интернет энциклопедия.\nВикипедия коммерцияға ҡарамаған «Викимедиа фонды» ойошмаһыныҡы. Фондтың 39 төбәк бүлексәһе бар. Уның маҡсаты — күп телле энциклопедия төҙөү. Башҡорт телендәге Википедия — күп телле проекттың бер өлөшө.\nЭнциклопедияның исеме ике өлөштән тора. Беренсеһе инглиз телендәге wiki «вики» һүҙенән, был һүҙ сайт төҙөлгән технологияны аңлата; үҙ сиратында был һүҙ гавай телендә «тиҙ, етеҙ» тигәнде аңлата. Икенсе өлөшө encyclopedia «энциклопедия» һүҙенән алынған.\nВикипедияның төп үҙенсәлеге (сайт эшмәкәрлегенең вики технологияһы ярҙамында) — мәҡәләләрҙе төҙөү һәм мөхәррирләү эшен уның ҡағиҙәләрен ҡабул иткән һәр интернет ҡулланыусы атҡара ала, бының өсөн күбеһенсә теркәлеү ҙә мотлаҡ түгел. Бындай ирекмәндәр тарафынан индерелгән үҙгәртеүҙәр шунда уҡ сайтҡа инеүселәргә күренә.\nhttps://ba.bywiki.com/w/index.php?title=Википедия:Тасуирлама&oldid=646740 ҡабул ителгән\nБыл бит һуңғы тапҡыр 17:54 24 ғинуар 2017 үҙгәртелгән.


Ижадҡа бай төн\n8 Ноябрь 2019, 19:15\nҠаланың тарихи-крайҙы өйрәнеү музейында “Ижад төнө-2019” Бөтә Рәсәй мәҙәни акцияһы сиктәрендә "Музей төнө" үтте.\nУл Башҡортостандың халыҡ шағиры Мостай Кәримдең тыуыуына 100 йыл тулыуға арналған “Мостай Кәрим - изгелек һәм татыулыҡ йырсыһы” тип исемләнгән район-ҡала конкурсына йомғаҡ яһалыу менән башланып китте. Шағирҙың әҙәби мираҫын популярлаштырыу, башҡорт әҙәбиәтен үҫтереү һәм һаҡлау, халыҡта гражданлыҡ позицияһын формалаштырыу һәм патриотиҡ рухты үҫтереү маҡсатында ойошторолған конкурста 17-се гимназиянан һәм 21-се мәктәптән йәмғеһе 23 уҡыусы ҡатнашты. Улар йәш айырмаһы буйынса өс төркөмгә бүленеп баһаланды. Жюри ағзаларына - ҡаланың тарихи-крайҙы өйрәнеү музейы директоры Миләүшә Фәхретдинова, “Урал” гәзите мөхәррире Сатура Минһажитдинова, Дауыт Юлтый исемендәге башҡорт модель китапханаһы мөдире Флүрә Шакирова, музей методисы Фәнисә Шәрәфетдинова, Үҙәкләштерелгән китапханалар системаһы директоры урынбаҫары Людмила Жариковаға береһенән-береһе ҡыҙыу, сағыу сығыштарҙы баһалау еңелдән булманы. Сөнки уҡыусылар конкурсҡа ентекле әҙерләнгән, оҙон-оҙон шиғыр юлдарын ятлап ҡына ҡалмағандар, ундағы кисерештәрҙе, һүрәтләүҙәрҙе тыңлаусыларына тейешле интонация, ым һәм мимика ярҙамында еткерергә тырыштылар. 4-6 йәшлектәр категорияһында ҡатнашып, шағирҙың “Ҡайын япрағы” шиғырын тейешле кимәлдә матур итеп ятлаған Софья Кожина I урынға лайыҡ тип табылды. 7-11 йәштәге ҡатнашыусылар араһында I урын Тимур Насыховҡа (17-се гимназия), II урын Ангелина Саишева менән Рафаэль Насыровҡа (17-се гимназия), III урын Анна Кималова, Раян Рамазанов һәм Полина Щербаковаға (17- се гимназия) бирелде. 12-15 йәштәге конкурсанттар араһында I урынды “Айгөл иле” драмаһынан өҙөктө ятлаған Арина Разнадежина (21-се мәктәп) лайыҡлы яуланы (һүрәттә). Ул әсәһен көтөп зарыҡҡан, уны эҙләшергә ярҙам итеүҙәрен һорап кешелек донъяһына мөрәжәғәт иткән Айгөл образына инеп, актерлыҡ оҫталығын да күрһәтеүгә иреште. II урын Лев Ртищев менән Анастасия Щербаковаға (17-се гимназия) һәм III урын Дарья Сысоеваға (17-се гимназия) бирелде. Еңеүселәргә Дипломдар һәм район-ҡала башҡорттары ҡоролтайы тарафынан әҙерләнгән бүләктәр тапшырылды. Шулай уҡ уҡыусыларҙы конкурсҡа әҙерләгән педагогтар Рәхмәт хаттары менән бүләкләнде.\nБыл көндө музейҙа оҫта ҡуллы ҡатын-ҡыҙҙарҙың ҡул эштәре менән танышыу һәм һатып алыу мөмкинлеге булды. Светлана Хурамшина, Татьяна Горячева, Виктория Касанова, Светлана һәм Надежда Ададуровалар, Татьяна Матяш, Зәлиә Солтанованың ынйы, тәңкәләр ҡулланып яһалған башҡорт ҡатын-ҡыҙҙарының биҙәүестәре, йөндән, ҡағыҙҙан һәм төрлө техникаларҙы ҡулланып эшләнгән әкиәт геройҙары, ҡурсаҡтар, ойоҡбаштар, күҙҙең яуын алырлыҡ биҙәктәр, мотивтар ҡулланып бәйләнгән, сигелгән башҡа әйберҙәр бер кемдең дә иғтибарынан ситтә ҡалманы.\n“Ижад төнө”нә килеүселәргә башҡорт халҡының милли музыка ҡоралы - ҡурайҙа уйнарға өйрәнеү буйынса оҫталыҡ дәресен ҡаланың музыка мәктәбе педагогы Дамир Хәсәнов күрһәтте. Үҙҙәренең ижади һәләттәрен һынап ҡарарға теләүселәр “Ғаилә” көнсығыш район-ара үҙәгенең декоратив-биҙәү сәнғәте студияһы етәксеһе Виктория Касанова менән берлектә “Интуитив һүрәт төшөрөү” оҫталыҡ дәресендә гуашь ярҙамында һүрәт эшләне. Йыр-моң яратыусылар “Мин яратам һине, Башҡортостан!” караоке-клубында Республикабыҙҙы данлаған йырҙарҙы йырлап күңел асты. Былар менән бер рәттән Башҡортостандың атҡаҙанған рәссамы Юрий Байбординдың картиналар күргәҙмәһе һәм музей экспонаттары менән танышырға мөмкин ине. Ял көндәрен файҙалы ла, күңелле лә үткәрергә яратыусылар өсөн был төн программаларға бай булды.


Башҡорт суфый шәйех Зәйнулла ишан | Әбйәлил - Абзелил\nӘбйәлил - Абзелил > тарих, риүәйәттәр, легендалар > Башҡорт суфый шәйех Зәйнулла ишан\n« Тәҡдир һәм ҡазаға инаныу\nБашҡорт суфый шәйех Зәйнулла ишан\nБашҡорт суфый шәйех Зәйнулла ишан Рәсүлевтың (1833—1917 ) ҡыҫҡаса тормош юлы\nЗәйнулла-ишан 1833 йылдың 23 мартында Ҡорбан байрамы көнөндә Троицк өйәҙенә ҡараған Туңғатар волосының (хәҙерге Башҡортостан Републикаһының Учалы районы) Шәрип ауылында ҡыуаҡан ырыуы башҡорттары ғаиләһендә тыуған.\nУның шәжәрәһе түбәндәгесә: Зәйнулла — Хәбибулла — Рәсүл — Муса — Байрамғол — Ғашиҡ — Солтанай — Морат Тобай — Ураҙғали — Яғшай — Ятабай — Ҡабул (Ҡабулдың кем улы булыуы билдәһеҙ).\nЗәйнулла тәүҙә үҙенең тыуған ауылында, унан һуң Малай Муйнаҡ ауылында Яҡуп-шәйехтә белем ала. Был шәйех Ахун ауылына (хәҙерге Учалы районы Ахун ауылы) күсеп киткәс, уҡыусылары, шул иҫәптән, үҫмер Зәйнулла ла уның артынан китә. 1851 йылда 17 йәшендә Троицкиға юллана. Унда дамулла Әхмәт бин Хәлит әл-Минҡариҙан (1870 йылда вафат була) шәриғәт буйынса тәрән белем ала. Зәйнулла ете йыл буйына ғәрәп теленән, фекерләү, хикмәт, кәлам (был фәндән ул «Шәрх Ғакаид Ғадудия» китабын уҡып сыға) фәндәренән белем туплай. Шәйех дамулла Мөхәммәт Шаһ бин Мираҫтан Изге Ҡөрьәнде уҡыу (тәжүит) буйынса ла белем ала. Мәҙрәсәне тамамлап, уҡытыусылыҡ эшенә таныҡлыҡ (ижазәт) алып, тыуған яғына ҡайта. 1858 йылда Верхнеурал өйәҙенең (хәҙерге Башҡортостан Республикаһының Учалы районы) Аҡҡужа ауылына имам итеп тәғәйенләнә. Бында үҙенең мәҙрәсәһенә нигеҙ һала һәм уҡытыу эшен башлай. Шул йылда өйләнә.\nЗәйнулла «Әз-заһир» белемдәре менән генә ҡәнәғәт булмай. 1859 йылда «Әл-батын» буйынса белем алыу маҡсатында ул Сарҙаҡлы ауылына юллана һәм Ғ әбделкәрим Сарҙаҡлы (1872 йылда вафат була) етәкселегендә Нәҡшбәндиә-Мөджәдидиәнең суфыйсылыҡ тәриҡәтенә инә. Сарҙаҡлының рухи күсәгилешлелек һыҙаты (силсилә) үҙенең башланғысын танылған имам ар-Раббаниҙың улы Мәүләнә Мөхәммәт Муғсумдән ете араҙашсы (посредник) аша ала. 1870 йылда Зәйнулла-ишан ун йыл тәриҡәттә торғандан һуң беренсе тапҡыр хажға юллана. Истамбулда ул суфый Әш-шәйех Әхмәт Зыяуетдин Көмөшхәнәуи (1893 йылда вафат була) менән таныша. Был шәйех Нәҡшбәндиә тәриҡәтенең Хәлидиә тармағы әһеле булып тора. Зәйнулла Көмөшхәнәүи менән 40 көн буйына аулаҡлап, икәүҙән-икәү генә ураҙа тота, ҙикер әйтә. Унан һуң туғаны Муса менән Мәҙинә ҡалаһына сәфәргә сығалар. Бер юлы Александрия, Ҡаһирә, Танта, Суэц һәм Янбуғ ҡалалары аша үтәләр. Мәҙинәлә Зәйнулла шул осорҙағы билдәле ғалимдар менән таныша һәм уларҙың дәрестәрен тыңлай. Мәҙинә ҡалаһынан хаж ҡылырға Мәккәгә юлланалар. Аҙаҡ Жидда ҡалаһына киләләр. Унан һуң диңгеҙ юлы менән Истамбулға ҡайталар. Унда Зәйнулла Нәҡшбәндиә-Хәлидиә тәриҡәте сиктәрендә өгөт-нәсихәт биреүсе хоҡуғын ала һәм Көмөшхәнәүи шәйехтең урындағы идара башлығы итеп тәғәйенләнә. Бының менән бергә ул Ҡөрьән һәм хәҙис уҡыу кеүек шәриғәт фәндәрен, шулай уҡ «ҡасида һәм бурда» кеүек суфыйсылыҡ дәрестәрен уҡытырға ла хоҡуҡ яулай.\nҺөҙөмтәлә ул Нәҡшбәндиә тәриҡәтенең бер юлы ике сылбыры буйынса камил (бар яҡлап та килгән) хәлиф — идара башлығы булып китә. Нәҡшбәндиә тәриҡәтенең Мөджәдидиә тармағы был төбәктә киң таралған була. Шулай уҡ ул осорҙа Волга-Урал төбәгендә лә тәриҡәт халыҡ араһында диндең берҙән-бер йәшәү рәүеше, күпселек мосолмандарҙың тәриҡәткә эйәреүселәр (эшен дауам итеүселәр) булыуын да онотмаҫҡа кәрәк.\nБер йыл илгиҙәрлек иткәндән һуң Зәйнулла-ишан «камил шәйех» булып тыуған иленә ҡайта һәм шул йылдың көҙөндә өгөт-нәсихәт һәм уҡытыу эшмәкәрлеген башлай. Зәйнулла-шәйехтең уҡыусылары күбәйгәндән-күбәйә, абруйы арта бара. Башҡа шәйехтәрҙең мөриттәре лә Зәйнулла- хәҙрәткә күсә. Был хәл Сарҙаҡлы шәйехкә эйәреүселәр яғынан көнләшеү тыуҙыра. Сарҙаҡлы ла, үҙ сиратында, Зәйнуллаға ризаһыҙлығын белдереп, хәбәр (ялыу) ебәрә.\nЗәйнулла-ишан үҙенең әҫәрҙәрендә яҙып ҡалдырыуынса, бер ҡасан да Сарҙаҡлы-шәйехтән баш тартмай.\nИке ҡатыны менән айырылышып, өсөнсөгә өйләнеүе лә килеп тыуған хәлде ҡатмарлаштыра, Һөҙөмтәлә, бик күп ялыуҙар нигеҙендә 1872 йылда Зәйнулла-шәйехте һәм Нәҡшбәндиә тәриҡәтенең икенсе суфыйы Ғатаулла-хажи Әбделмәликовты Өфөгә Диниә назаратына Сәлимгәрәй мөфтөйгә саҡырталар. Мөфтөй уларҙан һорау алғандан һуң тура юлдан йөрөүселәр икәненә инанып ҡайтарып ебәрә. Әммә Өфө губернаторының әмере буйынса юлда ҡулға алыналар. Уларҙы Златоуст ҡалаһы төрмәһенә ябалар, һигеҙ ай тотҡонлоҡта булғандан һуң, 1873 йылдың ғинуарында, Зәйнулла-ишанды һәм Ғатаулла-хажиҙы Вологда өлкәһенең Никольск ҡалаһына һөргөнгә ебәрәләр. Бер генә мосолман да йәшәмәгән ерҙә улар өс йыл була. Һуңынан Зәйнулла-ишандың үтенесе буйынса улар Кострома ҡалаһына күсерелә. Кострома мосолмандары араһында биш йыл йәшәйҙәр. Аҙаҡтан изгелекле кешеләр ярҙамында Зәйнулла-ишанға Башҡортостанға ҡайтырға рөхсәт ителә.\nҺөргөндән ҡайтҡас, 1882 йылда, ул туғаны Муса-хажи менән икенсе тапҡыр хажға сәфәр сыға. Истамбулда Көмөшхәнәүи менән осрашып, уның нәсихәттәрен ала.\n1884 йылда Зәйнулла Рәсүлев Хәбибулла байҙан, Троицк ҡалаһына килеп төпләнеп, имам, укытыусы, дини өгөтләүсе булырға, тигән саҡырыу ала. Ул саҡырыуҙы ҡабул итә һәм Троицкиға күсеп килә. Ҡаланың Амур урамында «Рәсүлиә» мәсетен һәм мәҙрәсәһен төҙөтә. Был мәҙрәсә Көньяҡ Уралдағы иң беренсе яңы уҡытыу алымдары менән белем биреүсе мәҙрәсә була. Урамдың исемен иһә «әл-Мәмуриә», йәғни «яңы төҙөлгән», «күсеп киленгән» мәғәнәһендә үҙгәртәләр. Төрлө яҡтарҙан уҡырға һәм Нәҡшбәндиә тәриҡәтенә инергә теләгән кешеләр йыйыла башлай. Уҡыусыларҙың күплегенә ҡарап, Зәйнулла үҙ иҫәбенә лә, байҙарҙың ярҙамы менән дә мәҙрәсәне киңәйтә. Зәйнулла-ишандың башҡорт, ҡаҙаҡ, татар, үзбәк, нуғай, Дағстан һәм башҡа төрки халыҡтары араһында шәкерттәре артҡандан-арта. Иң күренеклеләре һәм танылғандары: Ғәлимйән Баруди (1857- 1921), Ризаитдин бин Фәхретдин (1859—1936), Мөхәммәт Морат Рәмзи (1854—1937), сәсән Шафиҡ Әминев-Тамьяни (1858—1936), буласаҡ мөфтөй Абдрахман Рәсүлев (1889—1950) менән Шәкир Хыялетдинов (1890—1974), Сабирйән Хәсәни (йылдары мәғлүм түгел), Әхмәт Зәки Вәлиди Туған (1890- 1970), уның атаһы һәм башҡалар.\nЗәйнулла-ишан 1917 йылдың 2 февралендә вафат була һәм Силәбе әлкәһенең Троицк ҡалаһында ерләнә. Шәйехтең бер нисә ҡатыны, 4 улы һәм 7 ҡыҙы була. Өлкән улы Абдрахман Рәсүлев Бөтә Союз Диниә назаратының мөфтөй-рәйесе (1936—1950) була.\n3. Рәсүлев шул осорҙағы башҡа ғалимдар кеүек дини фәндәрҙе классик китаптарҙан өйрәнә. Был ваҡытта йәҙитселек (жәдидә — яңылыҡ, ике йүнәлештә, диндәге һәм уҡытыу алымдарындағы, дини һәм социаль тормоштағы яңы ысулдар) идеялары ла тарала башлай. Күп ғалимдар уларҙы яҡлап сыға. Ә традицион ысул яҡлылар — ҡәҙимселәр ҡаршы сыға, араларында танылған ғалимдар ҙа була. Әммә билдәле һәм киң танылыу алған ғалимдар, мәҫәлән: Ризаитдин Фәхретдинов, Муса Бигиев, Зыя Камали, Шиһабетдин Мәржәни, Ғәбденнәсир Ҡурсауи һәм башҡалар йәҙитселектә күпселек була. Улар араһында 3. Рәсүлевтың да исеме осрай. Төбәктең бик күп мәҙрәсәләре лә, ғалимдары ла яңы ысул менән эшләүселәр иҫәбенә инә.\n3. Рәсүлевтың дини-генеалогик сылбыры (силсиләһе):\nХәлидиә сылбыры: шәйех Әхмәт Сирхинди (1034—1625) —> Мөхәммәт хужа Мәғсум (1079—1668) —> Нурмөхәммәт Баҙаюни (1135—1723) —> Дели ҡалаһынан Мирҙа Маҙһар Йән- Йынан (1195—1781) һәм Ғүләм Әли Дихләүи (1240—1824) —> Бағдаттан Мәүләнә Хәлит Бағдад (1242—1827) —>Трипаль һәм Истамбулдан Әхмәт бин Сөләймән Арваси (1275—1858) —> Зыяуитдин Көмөшхәнәүи (1311—1893) —> Зәйнулла-ишан Рәсүлев (1833—1917).\nМөджәдидиә сылбыры: шәйех Әхмәт Сирхинди (1034г- 1625) —> Мөхәммәт Хужа Мәғсүм (1079—1668) —> Мәккә ҡалаһынан шәйех Әхмәт һәм Бохаранан шәйех Хәбибулла —> шәйех Хоҙайғол—> Хаджул-харамейн Муллағид Әхмәт —> Бохаранан Мулла Иҙрис Мөхәммәт —> Ниязғол Хан Төркмәни —> Стәрлетамаҡтан Ғабдуннәсир Ҡурсауи (1812) —> Шәрәфетдин (1262—1846) Стәрлетамаҡтан —> Силәбенән Әбделхәким Сарҙаҡлы (1292—1872) —> Троицкиҙан шәйех Зәйнулла Рәсүлев (1833—1917).\nБарлыҡ ғүмерен динде таратыуға һәм уҡытыуға арнаған 3. Рәсүлев яҙма мираҫ ҡалдырмаған тиерлек. Был — суфый шәйехтәргә хас күренеш. Билдәле булыуынса, тәриҡәттә китап яҙыуға түгел, ә уҡыусылар тәрбиәләүгә һәм уҡытыуға күберәк иғтибар бүленгән. Күпселек бөйөк суфыйҙар үҙҙәренән һуң, ғөмүмән, яҙма мираҫ ҡалдырмаған. Шуға күрә беҙгә Зәйнулла Рәсүлевтың бер нисә ҙур булмаған китабы һәм мәҡәләләр йыйынтығы билдәле:\n«Әл-Фәүәидүл-мүһиммә ли-мүршидин-Нәҡшбәндиә үәл-әүрадүл-мисанил үәссаләтүл мағсура». Санкт-Петер- бург, 1898 йыл. Китап Нәҡшбәндиә тәриҡәтенә ҡараусыларға мотлаҡ уҡыла торған доға һәм ҙикерҙәрҙән тора. Уларҙы ҡасан һәм нисек уҡырға кәрәклеге яҙылған.\n«Әлифба хаҡында». Ырымбур, 1912 йыл. Был китапта автор тауыш (өн) ысулы менән уҡытыуҙың өҫтөнлөктәре тураһында һөйләй һәм классик сығанаҡтарҙан миҫалдар килтерә. Билдәле булыуынса, традиционалист ғалимдар, алфавитты тауыш ысулы менән уҡытыу Ислам ҡанундарына тап килмәй, тип белдерә. Шәйех 3. Рәсүлев килтергән миҫалдар иһә бындай фекерҙәрҙе кире ҡаға.\n«Троицк ғөләмәсе вә ысулы-жәдид». Ырымбур, 1911 йыл. Был баҫмала ғилми даирәлә әҫәрҙә уҡытыуҙың яңы ысулдарын ҡулланыу дәлилләнә.\n«Мәҡәләти зәйниә». Ҡазан, 1908 йыл. Был китапта Хиз- ра, Ибн Таймии тормошо һәм ҡайһы бер ғалимдарҙың уға ҡарата фекерҙәре, шағир Әбү Ғәлә әл-Мәғарри тураһында, Ғайса пәйғәмбәр, ғәрәп хәрефтәренең әйтелеш юлдары хаҡында мәғлүмәттәр бирелгән.\nЭта запись написана автором Назир Сабитов, 02.08.2017 в 00:07, и размещена в категории тарих, риүәйәттәр, легендалар. Следите за ответами на эту запись с помощью RSS 2.0. Вы можете написать комментарий или разместить обратную ссылку на своем сайте.


"Ун етелә төҫлө үҙем һаман..." » Башкортостан кызы\n"Ун етелә төҫлө үҙем һаман..."\nЙәш сағында ул баш әйләндерерлек бейеклектәргә күтәрелгән, бер-бер артлы килгән уңыштарға ҡыуанып, бәхетле мөхәббәт кисереп, яратҡан эшендә – сәхнәлә ярһыу йондоҙ булып балҡыған. Бала сағы ла әкиәт кеүек булған уның, тәбиғәт үҙенән сибәрлекте лә йәлләмәгән. Торғаны менән яҙмыштың иркә ҡашҡаһы. Уның йырҙары яҙҙырылған, Ташкентта сыҡҡан ҡара пластинкалар СССР тигән илдә ваҡытында иң ҙур тираждар менән таралған. Улар сыҡҡас, айлап Урта Азия буйлап концерттар ҡуйып йөрөргә тура килгән. Халыҡ һорағас, халыҡ йөрөгәс… Ул күрмәгән сит ил ҡалмағандыр, йә үҙе йырларға, йә тормош иптәше, мотоуҙыш буйынса алты тапҡыр донъя чемпионы Ғабдрахман Ҡадировты оҙата барғанда. Ҡайҙа ғына эшкә саҡырмағандар, Ҡазан, Мәскәү, Ленинград. Ҡытайҙар хатта, әйҙә беҙгә тип, әҙер контракт тотоп килгән. Ә ул ғүмер буйы бер урында эшләгән. «Филармониялағы эшем минең өсөн бәҫле лә, ҡәҙерле лә булды. Туҡһанынсы йылдарҙа күптәр кооперативтар төҙөп үҙ аллы эшләүгә, аҡса һуғыуға күсте. Мине ҙур сәхнәгә алып сыҡҡан эш урыныма хыянат иткем килмәне. Ғөмүмән, консерватив ҡарашлы кешемен. Кейем стиле, прическаларҙы ла үҙгәртергә яратмайым. Ғабдрахман үлгәндән һуң ҡәйнәмде ун алты йыл ҡарарға насип булды. Ә бына сәхнәлә – мин икенсе. Унда мин ҡыйыу, ярһыу, хатта алабарман, ут, төрлө образға инергә яратам. Ижадта мин тәрәнлекте ихтирам итәм һәм үҙем дә гел шуға ынтылдым. Башҡалар заман шауҡымына бирелә башлағас, миңә лә әйтеүселәр булды: «Нәзифә, ниңә һин ауыр йырҙарҙы алаһың», – тип. Юҡ-юҡ, мин башҡарған йырҙар ҙа популяр булды, попса булмаһа ла. Улар халыҡ йырҙарына әүерелә торған, мәңгелек йырҙар, миңә ҡалһа. Ә ниңә, Заһир Исмәғилевтың «Былбылым»ы йәки Рим Хәсәновтың йырҙары шундайҙарҙан түгелме ни? Халыҡ уларҙы үҙ итте. Әлбиттә, йән әсенә инде, хәҙер бит сәхнә йырсылары менән банкет йырсылары буталып бөттө. Бигерәк тә, күрше-тирәнән килеп, беҙҙең сәхнәләрҙә концерттар ҡуйырға яратҡан артистарҙың тамашаларында мәжлес кимәле тойолоп китә. Ә бит сәхнә – ғәмәлдән юғарыраҡ, изге урын. Ул – аҡса эшләү арбаһы түгел, ижад майҙаны. Үҙһүҙлелегем бар ул минең, ел ыңғайына йөрөргә яратмайым. Ғәм халыҡ еңел-елпегә күскәндә, мин совет йылдары йырҙарын, романстар башҡара башланым. Әммә үҙемде тулҡындан төшөп ҡалған тип иҫәпләмәйем. Тоғро тамашасыларым бар. Быға тиклем үҙ төркөмөм менән эшләһәм, быйылдан «Далан» төркөмөнә ҡушылдым. Ойоштороу эштәрен Артурҙың үҙ өҫтөнә алыуы минең өсөн бик уңай. Улар менән эшләүе еңел.\nИҫән булһа, быйыл Ғабдрахманға 73 йәш тулыр ине. Шөкөр, хәтер кисәләрен үткәреп торабыҙ, ул – һәр ваҡыт беҙҙең менән. Беҙҙең мөхәббәт тарихы йәшен атҡан ара һымаҡ ҡына булды, балҡыш ҡына. Ләкин мин шуның өсөн дә рәхмєтле. Ул ғаиләлә бер бөртөк бала ине. Минән алда ике килен күргән булһа ла, ҡәйнәм башта уны бик ҡыҙғанды, инә арыҫландай, арабыҙға баҫҡан саҡтары булды. Әсәйемдең, барғанһың икән, түҙәһең инде, тигән һүҙҙәрен тыңланым. Балаһын һөйгәс, инәһен дә яратырға кәрәк бит. Төрлө саҡтар булды. Әммә мин уны, иптәшем күктәргә күскәс тә, ташламаным. Ғәзиземдең төҫө кеүек булды ул миңә. Үҙе лә 94 йәшендә, үлер алдынан, ҡыҙым һымаҡ ҡараның инде, тине».\nКилен бурыстарын тулыһынса үтәй Нәзифә апай. Әле ейәнендә төҫмөрләй мөхәббәтенең һыҙаттарын. Күңелен уға һала.\n«Сәхнәлә гел көслө һәм ал бирмәҫ булып күренһәм дә, тормошта улай түгелмен. Бала саҡта беҙ атайҙың күҙ ҡарашынан ҡурҡып торҙоҡ. Уның беҙгә тауыш йә ҡул күтәргәне булманы. Бер ҡарауы өтә ине. Шуға ла мин гел ир-аттың баһаһын танып йәшәнем, алдарына сыҡманым. Хәҙер ир-ат абруйы эскелек арҡаһында ныҡ зыян күрә, әлбиттә. Шуға йөрәгем әрней. Ниндәй ир аҫылдары юҡҡа сыға бит шуның арҡаһында. Эсмәһәләр, уларҙан һәйбәт кеше юҡ, һалып алдымы – ен эйәләшә лә ҡуя. Ике фиғелле бер әҙәмде аңлап, етмәһә, хөрмәт итеп йәшәү бик ауыр ҡатын-ҡыҙға. Шуның өсөн дә, ҡатын-ҡыҙ барыбер көслө булырға тейеш, тип һанайым. Гел генә, эйе, ярай, тип, юл биреп түгел, йомшаҡлыҡ аша ир-егеттәрҙе күтәреп, аҡыл менән йәшәргә.\nБала саҡта дәүәнейем, жәдүәлегеҙҙе ятланығыҙмы, ти торғайны, ҡабатлау таблицаһын ул шулай тип атай ине. Әле шуның ише көндәрем жәдүәл ҡабатлап, ҡылым, сифат һәм рәүештәрҙе яңынан төшөнөп һәм төшөндөрөп үтә», – ти Башҡортостандыњ халыҡ, Татарстан Республикаћыныњ ћєм Рәсәй Федерацияһының атҡаҙанған артисы, Салауат Юлаев исемендәге премия лауреаты Нәзифә Ҡадирова.\nДүрт йыл элек йырсының тормош көмбәҙендә ҡояш һүнгән кеүек була. Өсөнсө бәпесен юғалтыу хәсрәтенән мандый алмаған ҡыҙы, мәңгелек ҡайғыларға һалып, ысын донъяға күсә. Шул уҡ йылда әсәһе менән ҡәйнәһе лә мәрхүм була. Нәзифә апай бер ай өйҙән сыҡмай, бер кем менән дә аралашмай. Бары тик эстән генә күңелен бөтәйтерлек көйҙәрҙе барлап, бер туҡтауһыҙ үҙ алдына йырлай. Бер аҙ хәл алғас, күҙҙәренә мөлдөрәп ҡарап торған ейәне менән ейәнсәренең ни тиклем өләсәй йылыһына мохтаж икәнлеген тойоу тертләтеп ебәрә уны. Ярай әле ҡышҡы ялдар мәле тура килә, ул, сабыйҙарҙы алып, ғүмере буйы йәнен имләр берҙән-бер ергә – тыуған төйәгенә юллана. Туғандарының хәстәрлекле ипкенен тойоп, күңеле яҙыла. Ғәзиз ҡошсоҡтарының йөҙөнә йылмайыу, күңелдәренә тыныслыҡ ҡайтарыу маҡсатын алып, тормош дауам итә, тигән фекергә килә.\nИнде бына дүрт йыл уның төп хәстәрҙәре: өйгә эш тикшереү, кискеһен ейәндәре менән әңгәмәләшеү, иртәгәһе көнгә ниндәй түңәрәктәргә барырға тейешлекте барлау... Данил ейәне ике тамсы һыу кеүек атаҡлы олатаһы Ғабдрахманға оҡшаған, спортҡа ылыға, дүртенсе синыф уҡыусыһының арыу ғына уңыштары ла бар. Һигеҙ йәшлек Лиза ейәнсәре иһә йыр-моңға әүәҫ, фортепьяно класында белем ала. Өләсәһенә оҡшап, бәлки, йырсы ла булып китер, кем белә.\n«Мин үҙем күберәк өлєсәй тәрбиәһендә үҫтем. Әсәй һәр ваҡыт эштә булды. Өләсәйемдең намаҙ уҡығанын күҙәтергә яраттым, унан бөхтәлеккә, тәртипкә өйрәндем. Тик бына унан сүрәләр өйрєнеп ҡалмауым ғына үкендерә. Бала саҡта өләсәйҙән ишеткән, унан алған белемдәр онотолмай бит. Әлегә Хоҙайыма һәр яҡты көн өсөн рәхмәтле булып, ҡөҙрәтеңдән ташлама, тип йәшәһәм дә, намаҙға әҙер түгелмен. Был минең сәхнә менән йәшәүемә лә бәйлелер. Әммә ейәнем менән ейәнсәремә бисмилланы ла, башҡа белгәнемде лә өйрәтергә тырышам. Өләсәй булараҡ тәрбиә төшөнсәһен тәрәнерәк аңлайым, ә йәш саҡта ҡыҙымды барыбер ҙә икенсерәк ҡабул иткәнмен. Ул саҡта бит план бирелә ине, айына – ун ете концерт, шул арала гастролдәр. Балама тейешле иғтибар һәм наҙымды бүлә алмағанмын, был – минең тормоштағы берҙән-бер үкенесем. Әле лә йәш әсәләргә һәр ваҡыт әйтәм, эшләп йөрөһәгеҙ, исмаһам, ялдарҙа баланы янығыҙҙан ебәрмәгеҙ, театр, концерттарға ла үҙегеҙ менән алырға тырышығыҙ, тип. Сөнки ғүмер – ул күҙ асып йомған ара ғына. Бала үҫә лә китә, шул арауыҡта йөрәгенә гөлдәр ултыртып, күңел күген йондоҙҙар менән биҙәп өлгөрөр кәрәк. Әле уйлап ҡуям, ҡайһы саҡ ҡатыраҡ өләсәй булып китмәйемме икән, тип, икенсе яҡтан, тәртип белеп үҫеүҙәре яҡшылыр, тип теҙгенде ныҡ тотам. Улай тиһәм дә, әле көнө-төнө балалар менән булып булмай. Эшләп йөрөйөм, эшләмәҫ тә инең, ейәндәрҙе тәьмин итергә, киләсәктәрен дә ҡайғыртырға кәрәк. Гастролдәрҙә саҡта Наилә апайым ҡараша, ҡоҙағыйым да күҙ-ҡолаҡ булып тора».\nШылтыратҡанда, Нәзифә апай, репетиция залына барып, тауышымды асып, күнектереп ҡайтам да, шунан осрашырбыҙ, тине. Баҡтиһәң, ҡырҡ йылдан ашыу сәхнәлә булыуына ҡарамаҫтан, ул бөгөнгә ҡәҙәр, урыҫса әйткәндә, «распеваться» итеүҙе ҡалдырмаҫҡа тырыша икән. «Йырсы булдым да бөттө, тигән һүҙ түгел бит ул. Бигерәк тә юлдан һуң тауышты көйләп алырға кәрәк. Мин бер ваҡытта ла музыка педагогтарынан баш тартманым. Ҡағиҙә бар икән, үтәргә кәрәк, – ти ул. – Йылдар үтә килә тауыш үҙгәрә, олпатлана, тәрәнәйә. Йәш саҡта йырлаған йырҙарымды башҡарғанда шул саҡтарҙа кисергән хистәрем яңыра. Тик ул йырҙар хәҙер нығыраҡ тойомлап йырланыла кеүек».\nНәзифә Ҡадирова бизнесҡа киткән икән, тигән һүҙҙәр йөрөй, тиеүемә йырсы, мин үҙемдең ювелир магазиндарым булыуы хаҡында ла ишеткәнем бар, тип көлдө. Баҡтиһәң, ысынлап та, туҡланыу өлкәһендә эш башлап ҡараған ул. Ләкин сәхнә кешеһенә ике эште берҙәй тартыуы мөмкин булмай сыҡҡан. «Һәр нәмәгә лә башкөллө сумғанда ғына һөҙөмтә була бит. Һауыт-һаба йыуыусыларым ҡырын тейәп, эшкә килмәгәндә, үҙемә алъяпҡыс быуып, тәрилкәләр йыуып торорға ла, официант урынына ла йөрөргә тура килде, булды инде барыһы ла. Ләкин минән бизнес-вумен килеп сыҡманы, – ти ул. – Яңы өлкәгә тотоноп ҡарауым да, уңа алмауым да – үҙе бер һабаҡ. Һәр кем үҙ тәғәйенләнешенә тоғро хеҙмәт итергә тейештер, минең йөрәк тә, күңел дә сәхнәлә генә үҫә, асыла. Шулай булғас, тауышым, төҫ-ҡиәфәт булғанда, хәлемдән килгәндә, йырлайым әле. Ысынын әйткәндә, үҙемде әле мин ун етелә кеүек тоям», – ти матур байрамын ҡаршылаусы һандуғас тауышлы йырсыбыҙ.\nПродажа квартир в Уфе.


4 Сентябрь 2018, 16:37\nБисмил-ләһир-рахмәнир-рахим. Хәфсә анабыҙ Мәккә ҡалаһында, рәсүлебеҙгә пәйғәмбәрлек килеүгә өс йыл ҡалғас, донъяға килгән. Заманына күрә уға һәйбәт ғилем алыу бәхете тейә. Аҡыллы, ихтыяр көсө ныҡ һәм тоғро ҡатындың әйткән һүҙҙәре ҡылған ғәмәлдәренән бер ваҡытта ла айырылмаған.\nХәфсә хөрмәтле хәлиф Ғүмәр ибн Хаттабтың ҡыҙы була, атаһы менән бер ваҡытта ислам динен ҡабул итә. Аҙаҡ ул Хунайс бин Хузафа тигән сәхәбәгә кейәүгә сыға. Тормош иптәше менән беренсе мосолмандарға ҡушылып Эфиопияға, һуңынан Мәҙинә ҡалаһына күсәләр. Хәләл ефете Хунайс Бәҙәр һуғышында ҡаты яралана һәм Мәҙинә ҡалаһына ҡайтҡас баҡыйлыҡҡа күсә. Шулай итеп, Хәфсә йәшләй генә тол ҡала.\nҒүмәр хәҙрәт ҡыҙын йәлләй һәм уны тиҙерәк яҡшы ғына кешегә кейәүгә бирергә теләй. Шул ниәт менән дуҫы Усманға барып кәңәшләшә, тик уныһы: «Уйларға бер аҙ ваҡыт бир», – ти, ә икенсе тапҡыр осрағанында ғәфү үтенә һәм: «Әлегә өйләнергә әҙер түгелмен», – тип баш тарта. Был хәлдән һуң Ғүмәр дуҫы Әбүбәкергә мөрәжәғәт итә, уныһы өндәшмәй ҡала. Сөнки Усман да, Әбүбәкер ҙә рәсүлдең Хәфсәгә өйләнергә теләгәне хаҡында алдан ишетә, шуға ла, сер һаҡлап, өндәшмәүҙе хуп күрә.\nНыҡ асыуы килгән Ғүмәр хәҙрәт пәйғәмбәребеҙ Мөхәммәт саллалаһу-ғәләйһис-сәләмдең алдына килеп баҫа һәм ике дуҫының да уның һорауын кире ҡағыуы хаҡында әйтә.\nРәсүл йылмайып: «Эй, Ғүмәр! Хәфсәгә Усманға ҡарағанда ла яҡшы иш насип буласаҡ, ә Усманға – Хәфсәгә ҡарағанда ла», – ти.\nБыл һүҙҙәрҙән һуң Ғүмәр хәҙрәт ҡыҙыҡһынып китә, Усманға ҡарағанда ла кем яҡшыраҡ кейәү булыр икән, тип бер нисә көн аптырап, уйланып йөрөй. Ә һуңынан рәсүл уға: «Хәфсә ҡыҙыңды миңә кейәүгә бир, ә мин Усманға ҡыҙым Өммөгөлсөмдө вәғәҙә итәм», – ти.\nҒүмәр хәҙрәт был яҡшы хәбәргә ныҡ шатланған, тиҙ арала туйға әҙерләнеп, хижрәнең өсөнсө йылында, шәғбән айында Хәфсә пәйғәмбәрҙең хәләл ефете булып китә.\nХәфсә радыйаллаһу ғәнһү дини һорауҙарҙы яҡшы һәм дөрөҫ аңлаған була, күп ғибәҙәт ҡыла, төндәрен намаҙ уҡып, көндәрен ураҙа тотоп үткәрә. Әгәр уға бүләк йә хәйергә ризыҡ бирһәләр, үҙе ашамай, рәсүлгә ҡалдырыр булған. Бер ваҡыт уға бер мискә бал бүләк итәләр, уны Хәфсә хатта ауыҙ ҙа итмәй, пәйғәмбәребеҙгә тапшыра.\nПәйғәмбәребеҙ вафатынан һуң, хәлиф Әбүбәкер заманында Ҡөрьән сүрәләре, аяттары айырым бер китап булып туплана. Һуңынан йыйынтыҡ Ғүмәр хәлифтә һаҡлана, ул ҡаты яраланғас, шул берҙән-бер Ҡөрьәнде ҡыҙы Хәфсәгә һаҡларға ҡуша. Шулай итеп, Хәфсә мосолмандарҙың киләсәк быуындарға тапшырыласаҡ изге китабы – Ҡөрьәнде һаҡлаусы булып, оло бәхеткә һәм ҡөҙрәткә өлгәшә. Усман хәлиф булғас, ошо Ҡөрьәндән тағы бер нисә нөсхә күсерелеп яҙыла.\nХәфсә радыйаллаһу ғәнһүнән алтмышлап хәҙис ҡалған. Мәҫәлән, пәйғәмбәр йоҡларға ятҡанда уң ҡулын баш аҫтына һалған һәм: «Эй, Аллаһ Тәғәләм, Мине һәм ҡолдарыңды Ҡиәмәт көнөндә язанан һаҡла!» – тип өс тапҡыр ҡабатлар булған.\nХәфсә анабыҙ хижрәнең 45-се йылында, 60 йәшендә мәрхүмә була. Ул Мәҙинә ҡалаһында, пәйғәмбәребеҙҙең башҡа ҡатындары менән бер зыяратта, «Йәннәт әл-Баҡый»ҙа ерләнә.


Күптәргә хеҙмәт итә » Архив газеты "Йәшлек"\n– Юрий Федорович, ҡулығыҙға ҡасан ҡәләм алдығыҙ?\n– Бик иртә, тип әйтә алам. Ғүмеремдең тәүге ете йылы Мәскәүҙә үтте. Әммә торлаҡ мәсьәләһе ауырлашҡас, әсәй мине Мәскәү эргәһендәге Федотово ауылында йәшәүсе өләсәйгә илтте. Уҡырға өс саҡрым алыҫлыҡтағы Редькино ауылына йөрөнөк. Ана шунда тәүге тапҡыр ҡулыма ҡәләм алып, нимәлер яҙырға, хисемде ҡағыҙға төшөрөргә тырышып ҡараным, ахырыһы...\n– Бала сағығыҙ үткән быуатта тороп ҡалған. Һеҙҙе кино сәнғәте өлкәһенә алып килеүсе ниндәйерәк ил ине ул?\n– Ул ил мине алып сыҡтымы икән был юлға, белмәйем, әммә бала саҡтың сағыу күренештәре, кино таҫмаhындағы һымаҡ, әленән-әле әйләнеп килеп, иҫкә төшә. Ағас мәктәптә уҡыныҡ. Иркен бүлмәләрҙә беренсенән алып дүртенсе синыфҡа тиклемге уҡыусылар ултыра. Дәрестәрҙе инде ҡартайып бөткән Кладиванна (Клавдия Ивановна) алып бара ине. Мәктәп дисциплинаһын, дәрестәрҙә бәйле эт һымаҡ ултырыуҙы бик өнәп бөтмәй торғайным. Тышта тормош ҡайнағанда, нисек түҙеп 40 – 45 минут бер урында ултырмаҡ кәрәк?\n– Ҡышын тышта тормош бик ҡайнап бармаһа ламы?\n– Эйе, ҡышын мәктәп юлын да ҡар баҫа торғайны. Соҡорҙағы шишмәне лә быяла һымаҡ йоҡа ғына боҙ ҡаплай. Әммә уның аҫтында тормош дауам итә: шишмә урғылып сыға, ылымыҡтар ҡыбырлай. Был шишмә бик күп тапҡыр мәктәпкә һуңлауымдың сәбәбе булды. Редькиноның эттәре лә башҡаса ине: улар миңә Федотово алабайҙарына ҡарағанда уҫалыраҡ һымаҡ күренде.\n– Һеҙҙе егерме йылдан ашыу элек тәмәке тартыуҙы ташланы тиҙәр. Шулай бик иртә башлағайнығыҙмы ни?\n– Ана шул бала саҡта инде. Малайҙар менән тәмәке тартырға өйрәндем, йәнәһе, ҙурайҙым, үҙ аллы кешемен. Шунда уҡ кемдеңдер туйында бал эсеп ҡараным. Оҡшап китте. Әммә иртә тәмәкегә тотоноп, иҫерткес эсемлек эсеп ҡараһам да, ихтыяр көсөм ҙур. Тәмәке ташлауымды тормошомдоң иң ҙур ҡаҙаныштарының береһе тип иҫәпләйем. Теләһәң – мөмкин. Эске менән дә шаярыуҙар артта ҡалды. Бер мауығыуым бар – матур ҡатын-ҡыҙ күрһәм, һоҡланмай булдыра алмайым. Матурлыҡ һәр ваҡыт ҡарашты үҙенә тарта инде ул.\n– Бала сағығыҙ ауылда ғына үттеме?\n– Әлбиттә, тик ауылда ғына түгел. Ул мәлдәге аслыҡты һөйләп аңлатып бөтөп булмай. Яҙын өләсәйем Авдотья Ивановна менән ҡар аҫтында ҡыш сыҡҡан, күгәреп, зәңгәрләнеп бөткән картуф йыябыҙ. Бахырым, шуларҙан резинка кеүек күмәстәр бешергән була. Көҙөн шул картуф ерҙә тулып ятһа ла, йыйырға ярамай, төрмәгә ултыртыуҙары ихтимал ине. Сереп ятһа-ятһын – әммә алырға ярамай! Малайҙар менән муйыл ашап, төрлө таҡмаҡтар йырлап, кемуҙарҙан hүгенешкән, hуғышҡан саҡтар ҙа иҫтә. Күрәһең, һәр малай үҙ ғүмерендә ошондай бер осорҙо үтергә тейеш. Ҡыҙыҡ була торғайны. Аҙаҡ мине Мәскәүгә күсерҙеләр. Трамвай складына яҡын йәшәнек. Унда ла ҡала малайҙары менән шаярып, трамвай юлында шырпынан эшләнгән гранаталар шартлатып, үҫмер саҡтар үтеп китте.\n– Әле Һеҙҙе тыңлап торам да, бигерәк тәртип яғы аҡһаған, тип уйлап ҡуям.\n– Алда әйткәнемсә, бала саҡта тормоштоң төрлө үҙенсәлекле яҡтарын күреп үҫһәң, ҙурайғас, үҙеңде эшеңә, яҡындарыңа бағышлайһың. Минең алда, нисек йәшәргә, тигән һорау торманы. Хеҙмәт кенәгәмдә 26 һөнәри яҙма бар.\n– Электрик, слесарь-сантехник, кинокомпанияның вице-президенты, ҡотҡарыусы-матрос, реставрация яһаусы, ташсы, радиола мөхәррир, ҡарауылсы, йөк ташыусы, мейес таҙартыусы-мейессе, сценарист... Тағы ла һанайыммы?\n– Егерме алтыға уҡ етмәне, әммә бик тәьҫирле исемлек. Тик Һеҙ яҙыусы юлын һайлағанһығыҙ...\n– Иң тәүҙә мин актер булырға теләнем. Үҙешмәкәр сәнғәт түңәрәгендә лә шөғөлләндем. Ул мәлдә «Московская правда» нәшриәтенең типографияһында электрик ярҙамсыһы булып эшләй инем. Шунда мин, актер булһам, ғүмер буйы кеше яҙғанды һөйләп йөрөйәсәкмен, тигән фекергә килдем. Һәр кемдең үҙ юлы, әммә мине был асышым тетрәндерҙе. Шунан инде ныҡлап ҡәләмгә тотондом.\n– Прозаик менән сценарист нимәһе менән айырыла?\n– Күп нәмә менән айырыла. Проза һүрәтләй, ә сценарист күрһәтә, хәрәкәт иттерә. Сценарий яҙған кеше сәхнә, кино технологияhын белергә тейеш. Сценарий драматургияға яҡын өлкә, ә прозаға түгел.\n– Һеҙҙең сценарий буйынса фильм төшөргәндә, автор булараҡ, саҡырғандары бармы?\n– Бар, әлбиттә. Бара алhаң – бараhың, бара алмаhаң – юҡ. Кончаловский «Антикиллер-2»-не төшөргәндә саҡырғайны. Ҡайhы берҙә барырға теләп тә барып булмай. Фильм төшөрөү барышына ҡыҫылыуҙы үҙ маҡсатым итеп ҡуймайым. Сценарий бар, яҙылған – минең эш тамам. Уны hатып алғандар икән, тимәк, яҙғаның бушҡа китмәгән.\n– Заказдар менән мөрәжәғәт итәләрме?\n– Итәләр, әлбиттә. Һәр саҡ заказдарҙы үтәп тә булмай, әммә ҡыҙыҡлы тәҡдимдәрҙән баш тартмаҫҡа тырышам.\n– Һеҙ әҙипме, әллә сценарисмы? Нимә ул Һеҙҙең өсөн әҙәбиәт?\n– Юҡ, мин әҙип түгелдер ул, эйе, күп яҙам. «Һәйкәл» тигән хикәйәмдән башҡаларын әҙәбиәткә индереп буламы икән? Әҙәбиәт – ул мөхәббәт. Шуның өсөн мин уны hөнәрем тип hанамайым. Ул – күңел талабы, йәшәү рәүеше. Ә бына кинодраматургия – ул hөнәр, етди hәм фекерле hөнәр.\n– Яҙыусы ла hөнәр инде...\n– Унда фәлсәфә күберәк, даирә киңерәк.\n– Сценарий яҙыуҙың ҡыҙығы нимәлә?\n– Бер киносценарийға әллә нисәмә драма әҫәренә етерлек эпизод, сюжет инеп китә. Ул уңышлы килеп сыҡhа, геройҙарың тиҙ арала экранда hөйләшә башлай. Йәнә лә хәҙер кино сәнғәте бик популяр бит. Кешеләр китап уҡырға, хатта гәзит ҡарарға иренә, ә кино ҡарар өсөн артыҡ көс hалыу кәрәкмәй. Йәтеш кенә урын табып, барып ятhаң йәки ултырhаң, кино hиңә үҙен-үҙе аса. Киносценарий ярҙамында ғаиләмде, үҙемде ҡарайым, ул килемле шөғөл.\n– Һеҙҙе Переделкино ижад йортона салоhыҙ индермәйҙәр тинеләр...\n– Эйе, уны мин үҙем әҙерләйем. Дуҫтар, таныштар, яҡындар араhында кулинар тигән даным бар. Салоны ла үҙ рецебым буйынса әҙерләйем, шуға бик яраталар. Грузин, үзбәк, корей, йәhүд, француз, ҡытай hәм башҡа бик күп халыҡтарҙың аш-hыуын бешерә беләм. Тәмле килеп сыға, тиҙәр.\n– Ашнаҡсы булып эшләргә тура килмәнеме?\n– Юҡ, ул тиклем ас йәшәгән булманы.\nКөн дә бешерерлек итеп мауыҡмайым бит мин был шөғөл менән. Ул мөхәббәт кеүек, күңелгә теләп килеп тула ла ҡуя...\n– Милли аштар кеүек үк, милли әҙәбиәткә ҡарашығыҙ нисек?\n– Әлбиттә, элекке СССР заманында беҙ бер-беребеҙҙе уҡый, өйрәнә инек. Килешәhегеҙме: иҫ киткес ҙур әҙәби донъя булған. Ул әле лә барҙыр, шикләнмәйем, әммә тарҡау хәлдә. Һеҙҙең республикала сәнғәт, әҙәбиәт юғары баhалана, тип ишеткәйнем, уҡығаным бар. Әммә аралашыу етмәй. Бәлки, шулай кәрәктер ҙә... Ваҡыт үҙе үҙ баhаhын биреп, барыhын үҙ урынына ҡуйыр.\n– Милли әҙәбиәт, милли кино сәнғәтендә Һеҙгә нимә ҡыҙыҡлы?\n– Әлбиттә, милли йөҙ, милли холоҡ, милли фекер, менталитет. Тап шундай хәлдә, шундай осраҡта тап ошо халыҡ вәкиле үҙен нисек итеп тота, ни эшләй, нимә тип әйтә – ана шуны күрге килә. Бер ҡараhаң, кешеләр бер-береhенән айырылмай ҙа кеүек: бөтәбеҙ ҙә ауыртыуҙы бер төрлө тоябыҙ. Әммә ул ауыртыуға реакциябыҙ, ҡарашыбыҙ бер төрлөмө? Тап милли hыҙаттарҙы бирә белгән оҫталар бар: Сыңғыҙ Айытматов ҡына ни тора?! Хатта рус әҙәбиәтендә милли рус йөҙөн бирә алған әҫәрҙәр етмәй китә. Халыҡты гел бер төрлө итеп hүрәтләү дөрөҫ түгел. Һәр милли hыҙатты айырым күрhәтергә мөмкин. Үҙемә килгәндә, күптәргә, ҙур аудиторияға ҡыҙыҡлы булған темаларҙы яҙырға тырышам. Сөнки кино сәнғәте меңәрләгән кеше өсөн хеҙмәт итә.\nҠош тәпәйе менән Төркиәгә\n«Йәштәр традицион мәҙәниәтте аңла ...\nТаштарҙы ташларға ваҡыт етте


Иглин балалар музыка мәктәбенә 50 йыл\nЙәш сәхнә оҫталары күркәм датаны бай йөкмәткеле тамаша менән билдәләне. Иглин музыка мәктәбе ата-әсәләрҙең һорауы буйынса 1966 йылда асыла. Тәүҙә уҡытыусылар ҙа, түңәрәктәр ҙә аҙ ғына була. Әммә йылдар үтеү менән музыка мәктәбе йәш һәләттәр әҙерләүсе төп мәркәзгә әүерелә.\nБында шөғөлләнергә теләүселәр артыуын иҫәпкә алып тәүҙә Урман, Оло Тәләк тә, һуңғараҡ Балтика, Таутимән, Күҙәй ауылдарында филиалдар асыла. 10 йыл элек музыка мәктәбенә РСФСР-ҙың һәм БАССР-ҙың халыҡ артисы, Салауат Юлаев исемендәге дәүләт премияһы лауреаты Мәғәфүр Хисмәтуллиндың исеме бирелә. Иглин мәктәбе бөгөн республиканың мәҙәни донъяһында лайыҡлы урын биләй, күп сығарылыш уҡыусылары киләсәген сәнғәт менән бәйләй, ә түңрәктәрҙә шөғөлләнеүселәр Башҡортостан данын яҡлай.\n50 йыллыҡ юбилейға арналған байрам концерты педагогтарҙың һәм уҡыусыларҙың сығыштары менән үрелеп барҙы. Ата-әсәләр фекеренсә, музыка мәктәбе күптән балаларҙың икенсе тыуған йортона әйләнгән. Был берҙән, буш ваҡытты файҙалы үткәреү мөмкинлеге бирһә, икенсенән, уҡыусылар йыр-моң донъяһында матурлыҡты тойорға өйрәнә. Музыка мәктәбендә шөғөлләнеүселәр район, республика кимәлендә үткәрелгән сараларҙың уртаһында ла ҡайнай.


Башҡортостан уртаҡ йортобоҙға әйләнде\n12 Ноябрь 2021, 23:15\nРеспубликабыҙҙа йәшәгән төрлө милләт вәкилдәре төбәгебеҙҙәге халыҡ иҫәбен алыуға ниндәй ҡарашта?\nБөтә Рәсәй халыҡ иҫәбен алыуҙа республикала йәшәгән төрлө диспора вәкилдәре әүҙем ҡатнаша.\nЛюдвиг Зидымаков, “Башҡортостан удмурттарының республика милли-мәҙәни үҙәге” төбәк йәмәғәт ойошмаһы етәксеһе:\n– Башҡортостандың Тәтешле районында торам. Урындағы халыҡтың татыу ғаиләһендә йәшәйбеҙ, шул уҡ ваҡытта үҙебеҙҙең мәҙәниәтте, милли үҙенсәлегебеҙҙе һаҡлайбыҙ. Даими рәүештә милли байрамдар ойошторабыҙ – бының өсөн барлыҡ кәрәкле әйберҙәр бар. Төрлө милләт вәкилдәре үҙ-ара дуҫ, ярҙамлашып йәшәй. Был бик мөһим.\nРеспубликала Бөтә Рәсәй халыҡ иҫәбен алыуға шарттар булдырылған, бөтәһе лә яҡшы үтә. Уны ойоштороусыларға шелтә юҡ. Бер кемде лә мәжбүр итмәнеләр. Милләт графаһында үҙебеҙҙе, әлбиттә, “удмурт” тип күрһәттек. Сарала бөтәһе лә законға ярашлы, граждандарҙың ихтыяры күҙәтелә.\nМарина Садиҡова, Башҡортостандың “Яңырыу” поляк мәҙәниәте һәм мәғарифы үҙәге" төбәк йәмәғәт ойошмаһы:\n– Башҡортостанда йәшәгән поляктар диаспораһы ҙур түгел. Әммә беҙҙең миҫалда барлыҡ халыҡтарға туған телдәрҙе һәм мәҙәниәтте, мәҙәниәт-ара аралашыуҙы, уҙаҡташлыҡты, дуҫлыҡты һаҡлауға уңайлы шарттар тыуҙырылыуы сағыла. Үҙәк оҙаҡ йылдар эшләп килә, ә Өфөлә – А. Пенькевич исемендәге Поляк йәкшәмбе мәктәбе, мәҙәниәт киңлегендә “Башҡортостан Республикаһында поляк теле көндәре” проекты яҡшы таныш.\nБеҙҙең диаспора вәкилдәре халыҡ иҫәбен алыуҙа ҡатнашты. Сара һәр ҡатламдың мөмкинлектәрен иҫәпкә алып, уңайлы ойошторолған. Барлыҡ этаптарында күҙәтелгән теүәллек, асыҡлыҡ, һис шикһеҙ, иҫәп алыу һөҙөмтәләрендә сағыласаҡ.\nМарсель Әсфәндиәров, “Башҡортостан Республикаһының “Евразия” үзбәк милли-мәҙәни үҙәге” төбәк йәмәғәт ойошмаһы етәксеһе урынбаҫары:\n– Һәр милләт үҙенсәлекле һәм ҡабатланмаҫ. Бөтә Рәсәй халыҡ иҫәбен алыу үҙебеҙҙе күрһәтергә мөмкинлек бирәсәк. Беҙҙе бер кем дә ҡайғыртмай, тип уйлау хаталы. Проблемалар һәр ерҙә лә етерлек, әммә беҙгә Башҡортостанда йәшәүе рәхәт һәм тыныс. Өфөләге “Евразия” үзбәк милли-мәҙәни үҙәгендә бергә йыйылып, мәсьәләләрҙе хәл итәбеҙ, яҡташтарға ярҙам күрһәтәбеҙ, мәҙәни саралар ойошторабыҙ. Йыл һайын мартта Науруз байрамын, шулай уҡ "Былау" фестивален уҙғарабыҙ, беҙҙең милли коллективтар республика буйлап гастролдәргә сыға.\nРаиса Зюзько, “Башҡортостан беларустары” йәмғиәте рәйесе:\n– Башҡортостанда беларустарҙың бер нисә диаспораһы бар. Мәҫәлән, Иглин районының Балтика, Буденновский, Ленинский ауылдарында. Шунда уҡ беларус мәҙәни үҙәге лә унда бар. Беларустар йәшәгән йорттарҙың дөйөм һаны – 700.\nӘгәр беҙҙең районға килһәгеҙ, үҙегеҙҙе Беларусияла йәшәйбеҙ тип тоясаҡһығыҙ – изге һәм асыҡ күңелле кешеләр уратып алып, милли аш-һыу менән ҡунаҡ итер.\nФамилиялар ғәҙәттәгесә: Свистун, Тарасевич, Бугвин. Иҫәп алыуҙа беларустар үҙ милләтен күрһәтә. Әлбиттә, әле башҡорттар һәм татарҙар менән ҡушылған ғаиләләр барлыҡҡа килә, әммә мәҙәниәт һаҡлана. Мәҫәлән, беларустар һалмалы ашты ярата. Шул уҡ ваҡытта өҫтәлдән картуфлы аш-һыу һәм үҙебеҙ эшләгән беларус тәғәмдәре өҙөлмәй.\nБер мәл урындағы милләттәштәрҙән: “Тарихи тыуған илегеҙгә ҡайтырға теләйһегеҙме?” – тип һораныҡ. Улар: “Беҙгә Башҡортостанда рәхәт, бында йәшәү оҡшай”, – тип яуап бирҙе. Ошоноң менән бөтәһе лә аңлашыла.\nВасилий Гужя, Башҡортостан молдовандарының “Кодру” республика милли мәҙәни үҙәге рәйесе:\n– Беҙ ҡыҙыҡлы ваҡытта йәшәйбеҙ – киләсәкте хәл иткән осорҙа. Әле барған Бөтә Рәсәй халыҡ иҫәбен алыуҙа Башҡортостан молдовандарының бөтәһе лә ҡатнашты. 2010 йылдағы ошондай сара һөҙөмтәһенән күренеүенсә, республикала 1,5 меңдән ашыу милләттәшебеҙ теркәлгән, улар иҡтисадта, мәғарифта, мәҙәниәттә һәм башҡа барлыҡ тармаҡтарҙа эшләй.\nБашҡортостан халыҡтарының татыу ғаиләһендә йәшәп, молдовандар үҙҙәренең мәҙәниәтен, телен, милли үҙаңын һаҡлау мөмкинлегенә эйә. Был йәһәттән милли байрамдар ҙур әһәмиәткә эйә. Йыл һайын яҙҙы ҡаршылау байрамын уҙғарабыҙ, хәҙер ул интернационалға әйләнде. Унда төрлө милләт кешеләре ҡатнаша – молдовандар, рустар, украиндар, башҡорттар, татарҙар һәм үзбәктәр.\nБеҙҙең диаспорала “Кодру” молдован ойошмаһының абруйлы ағзаларының юбилейҙарын үткәрелә, шулай уҡ ғаилә һәм туй байрамдарын ойошторабыҙ. Беҙ барлыҡ милли берләшмәләр менән хеҙмәттәшлек итәбеҙ, эшмәкәрлегебеҙҙе тарихи ватаныбыҙҙа – Молодовала ла беләләр. Башҡортостан, уның Мәҙәниәт министрлығы, Халыҡтар дуҫлығы йорто етәкселеге ярҙам итмәһә, бындай уңыштарға өлгәшеү мөмкин булмаҫ ине.\nМагомедхабиб Солтанмагомедов, Дағстан милли мәҙәниәтенең Башҡортостан республика йәмәғәт ойошмаһы:\n– Башҡортостанда Дағстан диаспораһына ҡараған 1,5 мең самаһы кеше йәшәй. Ай һайын мәҙәниәт эшмәкәрҙәренә арналған ижади кисәләр ойошторабыҙ, дағстан байрамдарын үткәрәбеҙ. Тыуған төйәгебеҙ менән бәйләнеш тотабыҙ: Өфөнән самолеттар оса, поездар йөрөй.\nХалыҡ иҫәбен алыу ойошҡанлыҡ менән үтә, бер ниндәй ҙә ауырлыҡтар тыумай, ойоштороу ваҡыты ла уңайлы. Шуны ла әйтергә кәрәк, “дағстан” милләте юҡ, Башҡортостанда авар, лезгин, дарғын, ҡумыҡ, лак, табасаран халҡы йәшәй. Башҡортостанда дағстан мәҙәниәтен үҫтереү һәм һаҡлауға бер нәмә лә ҡамсауламай. Телдәр төрлө, мәҙәниәттәр оҡшаш, ә аралашыу теле – рус. Әлбиттә, балалар һәм ейәндәр мәҙәниәтте һаҡлаһын тип тырышабыҙ, бының өсөн уларҙы Дағстандағы пионер лагерҙарына, этник лагерҙарға ебәрәбеҙ.\nБашҡортостанда Дағстан мәҙәни үҙәге 17 йыл эшләй. Беҙ урындағы мәҙәниәт менән бәйләнештәрҙе үҫтерәбеҙ: “Халыҡтар дуҫлығы китапханаһы” сараһын ойошторабыҙ, шулай уҡ дини, башҡа байрамдар үткәрәбеҙ, мәҫәлән, Науруз. Хәҙер ҡатнаш никахтар күп, беҙ төрлө мәҙәниәттәрҙең бер-береһе менән ҡатнашыуын күҙәтәбеҙ, туристик бәйләнештәр үҫешә.\nМәғлүмәт һәм фото сығанағы: “Башинформ”.\n#Башстат #Башкортостанстат #статистика#ВПНБашкортостан #перепись #ВПН2021 #переписьнаселения #перепись2021


Көнбайыш ир - танышыу - Видео чат - таныштырыу лайф - стрим тере!\nКөнбайыш ир - танышыу\nҺеҙ беҙҙең ир-егет табылды\nкаталог профайл германия, Австрия, Швейцария һәм Европаның башҡа илдәре КөнбайышБөгөн уларҙың барлыҡ, контакттар эҙләү һәм уларға етди, уларҙың мөнәсәбәттәрҙә. перспективалары менән никахҡа килтереүе ихтимал. Шулай уҡ, һеҙҙең кеүек үк, улар туғандаш йәндәрҙе табып өмөт танышырға килә. Итальян таныша - таныша, сайттың, халыҡ-ара мөнәсәбәттәр шөғөлләнә. Ярҙам ваҡытында беҙ йыл беҙҙең тарихы мең ҡатын-ҡыҙ табып, бәхетле ғаилә төҙөргә һәм үҙ хыялдар. Беҙгә һәм беҙҙең мөхәббәткә инанған һәм профессиональ незатейливый ағзалары беҙҙе үҙе эҙләп. Сит илгә яңғыҙ миллион, шул иҫәптән немец, бәхетле киләсәге өсөн партнерҙар эҙләү көнсығышты яраталар. Немец ир-егет ҡатын-ҡыҙҙы йәлеп итә. Ни өсөн улар, ҡағиҙә булараҡ, Германия һәм кейәүгә сығыусылар осрай башланы? Һеҙ белергә тейеш, был: әгәр һеҙҙең йөрәк барышында танышырһығыҙ, - тине"да"ир-егет австрия файҙаһына булғас, һезгә лә туранан-тура"тәрбиәләргә", уларға тыуа, улар менән яҡшы манераһы. Шулай итеп, бәхете булған, балалар мал-тыуар тыныс һәм наслаждаться. Консерватив швейцария, ләкин үҙенсәлекле. Спорт һәм сәләмәт йәшәү рәүеше алып барған, улар уларҙың уларға матурлығына һөйөү тәрбиәләү. Нисек һәм башҡа күп кенә сит ил, ир-аттар беҙгә мөхәббәт үҙе эҙләп швейцарияға сайтында танышырға була.\nИнтернет буйынса партнерҙар эҙләп, италия спортсыһы был ир-аттар танышырға мөмкин.\nИталия менән таныша, сайттың танышҡан немец, бында һеҙ таба Көньяҡ Тироль төп кешеләрҙең береһе, Италияның төньяҡ провинцияһы. Был һүрәтләү ниндәй ауыр холоҡ-француздар, аныҡ формулалай юҡ улар өсөн. Ул бик күп төрлө булыуы мөмкин, әлбиттә, яҡшы мәғәнәлә. Испания-ул күп милләтле ил, сит ил буйынса ул бер-береһенә мөнәсәбәте шул тиклем тиерлек үҙе тип һанайым. Ысынында, бөтәбеҙҙең уртаҡ күп испандар бар, ҡарағыҙ: мөхәббәтен табып, теләге булһа, беҙ булдырыу һәм бала ғаиләлә һалынған булһа, ир-аттар һәм көнбайыш иҫкәрмә түгел. Хәҙерге донъяла мөхәббәт көндәлек тормош маршрутлы араһында таба һеҙ, мәҫәлән, урамда, эштә, дискотека, иң ауыр һәм ауыр булды, барыһы ла ир-аттар йыш ҡына көнбайыш сайтында танышырға дөйөм ҡулланыу. бына ни өсөн, италия һәм германия әйтеп таныштырҙы. Сайтта теркәлгәндән һуң, һеҙ ир-егеттәр менән тиҙ арала таныша ала көнбайыш европала беҙҙең ара танышты. Каталог етәксе һ. ир-ат, бер немец һәм швейцария анкета һеҙ яңғыҙ таба күп. Киңәйтелгән эҙләү ҡулланып, һеҙ, отфильтровывать яңғыҙ ир-аттар бер мең ир-аттар береһе-италия һәм Австрия, һәм уларға бер ниндәй сиктәргә мәнфәғәтле алыҫлыҡта табып, үҙ мәхәббәт теләйбеҙ. Кем белә, бәлки, бер аҙ еңел флирт көтөлмәгән һөйөү һәм реаль тормош менән таныша көнбайыш һәм тамамланыу даталарын онлайн ароматические мөнәсәбәттәре һәм ғаилә яңы двунациональный кешегә әйләнә. Был осраҡта һеҙ мөхәббәтте табып, үҙ хыялдарын тормошҡа ашты. 'Көнбайыш ир-ат-бик был дөйөм төшөнсә, шуға күрә беҙ ил кешеләре ауыҙ ҡылыҡһырлай, улар һеҙҙе тапһа каталог сайтында танышырға итальян таныштырҙы. Немец ҡатын-ҡыҙ ир-ат мәжбүр итә, сөнки был көнсығыш европала иң ҡыҙыҡ өсөн.\nӘлбиттә, был дөрөҫ\nБыл форумда күп мәсьәләләр тикшерелде итальян ҡатын-ҡыҙы таныштырҙы.\nНемец яратыуын белгән ир-аттар шулай уҡ, уларҙың үҙ финанс идарасыһы булараҡ белә. Немец ир-егет бөхтә, опрятный еҫе һәм татлы буласаҡ. Немец ир-егет бөхтә, әҙәпле, аҡыллы һәм яҡшы ойошторолған. Немец ир-ат тураһында өҫтәмә мәғлүмәт, көнбайыш вәкиле булараҡ, ир-егет, зинһар, немец ир-егет булып веб-битендә.\nӘгәр ҙә һеҙ ҡасан булһа Альп австрияла саңғыһы курорттары, моғайын, һеҙ ҡатын-ҡыҙ һәм ир-егеттәрҙән тупланған оло бер матур күрәм, юғары.\nИрҙәр гормоны оса торған тау һауаһы. Мин унда бер австрияк алмағандар осрай, - тип һорарһығыҙ һеҙ. Австрия танышты танышты идеаль булған урында веб-сайты битендә танышырға итальян.\nХәстәрлекле австрия һәм ышаныслы ир-егет.\nИр-аттарҙан билдәле австрия үҙ сафлығына һаҡсыл ҡараш, матурлыҡҡа йәм һәм үҙ торлаҡтары булған. Ғаилә-ир-егеттәр өсөн был номер бер мәғәнә австрия, сөнки һеҙҙең ғаилә-ул бөтә бәләләрҙең һәм тревога һыйынды. Шуға ҡарамаҫтан, австриялылар, тип әйтеп, ярайһы прагматичный. Шуға күрә, ир-аттың иң күп әйбере артыҡ романтика түгел, австрия көтә. Австриялылар тураһында тулыраҡ мәғлүмәт алыу өсөн, ир-егет булараҡ, көнбайыш вәкилдәре, рәхим итеп, барған ир-аттың австрия веб-битендә. Бар, тигән фекер Швейцария-илдең әкиәттәре был, - тип, күлдәр һәм тауҙар һеҙҙең швейцария һулыш әнисә менән ҡабул ителә. Әммә ни өсөн ҡатын-ҡыҙ ир-атты береһе швейцарияла тиҙ сердце бьется. Был түгел -швейцарияла банк сере асыу өсөн мөмкинлектәр сәғәт буйы үҙҙәрен йәки йола. Швейцария ир-егеттәр супер-квалификациялы һәм бөхтә.\nТрадицион ир-егет һәм консерватив күпселек осраҡта швейцария.\nШвейцария тәүәккәл һәм тәүәккәл ир-аттар, һәм улар, ысынлап та ла белә, шул тиклем үҙе аҡса тотонолған. Бынан тыш, Швейцария ҡатын-ҡыҙҙарға һаҡсыл ҡарашы айырыла, күп ҡатын һәм әсә булараҡ, балаларҙы һәм әсәләрҙе яҡлау һәм иғтибар бүленә. Тап шуға күрә ҡатын-ҡыҙҙар араһында иң күп яңғыҙ ир-егеттәр һәм швейцария көнсығыш европа партнерҙар табырға ғына таныштырыу менән мауығып, ысынлап та үҙенең швейцария әҙер. Швейцария ир-ат тураһында өҫтәмә мәғлүмәт, көнбайыш вәкиле булараҡ, ир-егет, зинһар, швейцария ир-егет булып веб-битендә.\nИтальян-ара танышыу сайттарында танышырға була, һеҙ шулай уҡ ир-егет таба төньяҡ Италияла, көньяҡ тироль әйтте.\nБыл шуның менән бәйле, тип таныштырҙы итальян, немец танышыу сайты, рәсми немец һәм итальян телендә ике һәм көньяҡ Тироль бар. Ир-аттарға һәр саҡ италия билдәле булыуынса поворотливый һәм темперамент һәм үҙе ҡушҡандыр.\nВера үҙенсәлекле итальян ир-егеттәр ихлас уңышҡа эйә булған, йәки, дөрөҫөрәге, уңыш.\nИҫ киткес итальян ир-егет булып, балаларына яҡшы мөнәсәбәт, көтөлмәгәнсә иғтибарлы булды, бигерәк тә сабый ҡарай.\nИтальяндар килә береһе веб-сайттар аҡыл эйәһе беҙҙең ара таныштырҙы, ҡыҙыҡлы мәғлүмәт таба тураһында итальяндар, көнбайыш вәкиле булараҡ, ир-аттар.\nБыл беҙҙең ҡатын-ҡыҙ затынан булыуына бер файҙаланыусыларҙан мәғлүмәт алыу, һәм уларға хәҙ. йәшәгән көньяҡ Тироль табып, үҙ мәхәббәт.\nМенән осрашыу мөнәсәбәттәрҙе етди\nвидеочивать пар эротическое телефон видео менән танышты рулетка менән телефон ч етди танышты скайп аша танышып видео видеочивать видео ҡыҙы менән бушлай ч рулетка ч рулетка менән ҡыҙыҡай ҡыҙ менән аралашыу онлайн видеочить онлайн рулетка


Ҡыҙҙар - йондоҙҙар\nЙәрәбәгә ярашлы беренсе һан аҫтында сығыш яһаусы Лилиә һәм Мәликә Ишбулдиналар ярыш дауамында һынатманы, сәхнәгә ҡыйыу сыҡтылар. Икенсе һан аҫтында ике туғандар Айһылыу Фәттәхова һәм Аҡйондоҙ Абдуллина исемдәренең йыһан менән бәйле булыуын һыҙыҡ өҫтөнә алып, шиғри юлға һалғандар. Өсөнсө пар икеһе лә тиңдәш ҡыҙҙар – Алһыу Юлбарисова менән Наҙгөл Рәхимова хыялдары менән таныштырҙы. Алһыу һәм Алтынай Шәйхоловаларҙың иҫәбендә мәктәп, район ғына түгел, республика кимәлендәге төрлө бәйгеләрҙә ҡатнашыу тәжрибәһе лә бар. Әҙилә һәм Камилә Зәйнуллиналар иһә үҙҙәре хаҡында баян оҙатыуында йырлап бирҙеләр. Алтынсы пар Нәркәс Байбулдина менән Азалия Иҙрисова сәхнәгә милли кейемдә бейеп үк сыҡты. Етенсе пар Лилиә һәм Розалия Мәжитовалар бәйгелә ҡатнашыусыларҙың уртаҡ фекерен еткергәндер – “туғандарым менән байбыҙ”. Ысынлап та, сәхнәләгеләр барыһы ла күп балалы ғаиләнән, өс, дүрт, биш бала тәрбиәләүсе әсәйҙәренә ныҡлы ярҙамсылар.\n“Йөрәктән сыҡҡан һүҙ” бәйгеһендә башҡорт шағирҙарының тыуған ил, туған тел, туғанлыҡ хисе, изге әсәй, тыныслыҡ төшөнсәләренә бағышланған йөрәккә үтерлек шиғырҙары яңғыраһа, “Әкиәттә ҡунаҡта” ҡыҙҙар халыҡ аҡылы, кинәйәһе, рухы сағылған тел байлығыбыҙҙы күрһәтергә тырышты. Бындай типтағы бәйгеләрҙә мотлаҡ була торған мода күрһәтеү конкурсы ла үҙенсәлекле генә булды. Һеңлекәштәре өлкәндәр ярҙамында төрлө сүп-сарҙан (башлыса полиэтилен, иҫке гәзиттәр) әҙерләнгән киске күлдәктәр күрһәтһә, еткән һылыуҙар тамашасыларға Р.Сабитова ижад иткән стилләштерелгән милли биҙәүестәрҙе тәҡдим итте. “Өйгә эш”те әҙерләүгә лә етди ҡараған һылыуҡайҙар. Заманса, башҡорт, һинд бейеүҙәре, йыр, замана проблемаларын асҡан скетч тиһеңме, барыһы ла күңелдәргә хуш килде.\nЯҙҙың үҙе кеүек наҙлы ла, сағыу ҙа, яғымлы ла ҡыҙҙар - йондоҙҙар ярышы һөҙөмтәләренә килгәндә, әлбиттә, еңелеүселәр булманы. Йөҙҙәренән мөләйемлек бөркөлөп торған Фәттәхова-Абдуллина дуэты “Иң матур йылмайыу” өсөн бүләкләнһә, бәйгенең бөтөн шарттарын беренсе сығып үтәгән Ишбулдиналар “Сая ҡыҙҙар” булып танылды. Бәләкәй генә булыуҙарына ҡарамаҫтан, скетч кеүек үҙенсәлекле жанрҙы һайлап, үҙҙәрен лайыҡлы күрһәтә алған Юлбарисова-Рәхимова дуэты “оригиналлек” өсөн билдәләнде. Нисә йылдар сәхнәлә үҙҙәрен бейеүсе итеп танытҡан бер туған Алһыу, Алтынай Шәйхоловалар “грация” номинацияһында ла алдынғы булдылар, бәйге һөҙөмтәләре буйынса ла призлы өсөнсө урынға сыҡтылар. Икенсе урынға Интернет киңлектәрендә лә иң күп тауыш йыйып “Интернет гүзәле” исемен яулаған Лилиә, Розалия Мәжитовалар лайыҡ булды. “Өмөт” номинацияһында билдәләнгән Камилә апаһы Әҙилә Зәйнуллина менән беренселекте яуланы. Бәйгенең бар этаптарында ла жюри тарафынан тик 5 баһаһы ғына алған ике туған ҡыҙҙар – Нәркәс Байбулдина менән Азалия Иҙрисова Гран-приға лайыҡ булдылар. Ҡыҙҙар икеһе лә яҡшы уҡый, “Асанай” фольклор\nколлективында шөғөлләнәләр, Нәркәс бы-йыл гитарала уйнап йырлаусыларҙың “Ҡош юлы-балалар” телепроектында ла ҡатнашып өлгөрҙө. Уларға еңеүсе тажын һәм таҫманы заманында һылыуҡай бәйгеһендә еңеп сыҡҡан сибәркәй – Гөлнара Юлбарисова тапшырҙы.\nКүркәм сараны ойоштороп алып барыусы Рәүилә Йәнтүрина мәғәнәле һәм зауыҡлы тамаша тәҡдим итә алды, киләсәктә лә шул кимәлде тоторға булһын. Һылыуҙарыбыҙ аҡыллы, тәүфиҡлы, бәхетле булып, ата-әсәһе, тыуған төйәгенә игелекле бала булып, алдағы тормошта ил инәһе, милләт әсәһе тип баһаларлыҡ шәхестәр була күрһен, иншалла.